title: 2014/815/EU: Euroopan parlamentin ja neuvoston päätös, annettu 22 päivänä lokakuuta 2014 , Euroopan globalisaatiorahaston varojen käyttöönotosta talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen 13 kohdan mukaisesti (hakemus EGF/2014/003 ES/Aragón food and beverage, Espanja)

text:
               20.11.2014

               FI

               Euroopan unionin virallinen lehti

               L 333/17

         EUROOPAN PARLAMENTIN JA NEUVOSTON PÄÄTÖS,
   annettu 22 päivänä lokakuuta 2014,
   Euroopan globalisaatiorahaston varojen käyttöönotosta talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen 13 kohdan mukaisesti (hakemus EGF/2014/003 ES/Aragón food and beverage, Espanja)

      (2014/815/EU)

   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1309/2013 (1) ja erityisesti sen 15 artiklan 4 kohdan,
   ottavat huomioon vuosia 2014–2020 koskevan monivuotisen rahoituskehyksen vahvistamisesta 2 päivänä joulukuuta 2013 annetun neuvoston asetuksen (EU, Euratom) N:o 1311/2013 (2) ja erityisesti sen 12 artiklan,
   ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen (3) ja erityisesti sen 13 kohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan globalisaatiorahasto, jäljempänä ’EGR’, on perustettu tuen tarjoamiseksi globalisaatiosta johtuvien maailmankaupan huomattavien rakenteellisten muutosten, Euroopan parlamentin ja neuvoston asetuksessa (EY) N:o 546/2009 (4) käsitellyn maailmanlaajuisen rahoitus- ja talouskriisin jatkumisen taikka uuden maailmanlaajuisen rahoitus- ja talouskriisin vuoksi työttömiksi jääneille työntekijöille ja itsenäisille ammatinharjoittajille, joiden työskentely on loppunut, ja heidän auttamisekseen integroitumisessa uudelleen työmarkkinoille.

               (2)

               EGR ei saa ylittää 150 miljoonan euron vuotuista enimmäismäärää (vuoden 2011 hintoina), kuten asetuksen (EU, Euratom) N:o 1311/2013 12 artiklassa säädetään.

               (3)

               Espanja esitti 21 päivänä helmikuuta 2014 hakemuksen EGR:n varojen käyttöönottamiseksi työntekijävähennysten (5) vuoksi, jotka on toteutettu yhdellä NUTS 2 -alueella, Aragonian alueella (ES24), NACE Rev. 2:n kaksinumerotason 56 (Ravitsemistoiminta) (6) piirissä toimivissa 661 yrityksessä, ja täydensi hakemusta lisätiedoin siten kuin asetuksen (EU) N:o 1309/2013 8 artiklan 3 kohdassa säädetään. Hakemus on asetuksen (EU) N:o 1309/2013 13 artiklassa säädettyjen EGR:n rahoitustuen vahvistamista koskevien vaatimusten mukainen.

               (4)

               EGR:stä olisi sen vuoksi otettava käyttöön varoja 960 000 euron suuruisen rahoitustuen antamiseksi Espanjan hakemuksen perusteella,

         OVAT HYVÄKSYNEET TÄMÄN PÄÄTÖKSEN:
   1 artikla
   Euroopan globalisaatiorahastosta otetaan käyttöön 960 000 euroa maksusitoumusmäärärahoina ja maksumäärärahoina osana varainhoitovuotta 2014 koskevaa Euroopan unionin yleistä talousarviota.
   2 artikla
   Tämä päätös julkaistaan Euroopan unionin virallisessa lehdessä.

      Tehty Strasbourgissa 22 päivänä lokakuuta 2014.

            Euroopan parlamentin puolesta

            Puhemies

         M. SCHULZ

            Neuvoston puolesta

            Puheenjohtaja

         B. DELLA VEDOVA

      (1)  EUVL L 347, 20.12.2013, s. 855.

      (2)  EUVL L 347, 20.12.2013, s. 884.

      (3)  EUVL C 373, 20.12.2013, s. 1.

      (4)  EUVL L 167, 29.6.2009, s. 26.

      (5)  EGR-asetuksen 3 artiklan a alakohdassa tarkoitetut työntekijät.

      (6)  Euroopan parlamentin ja neuvoston asetus (EY) N:o 1893/2006, annettu 20 päivänä joulukuuta 2006, tilastollisen toimialaluokituksen NACE Rev. 2 vahvistamisesta sekä neuvoston asetuksen (ETY) N:o 3037/90 ja tiettyjen eri tilastoaloja koskevien yhteisön asetusten muuttamisesta (EUVL L 393, 30.12.2006, s. 1).


title: Neuvoston päätös 2005/765/YUTP, tehty 3 päivänä lokakuuta 2005, Acehissa (Indonesia) toteutettavan Euroopan unionin tarkkailuoperaation (Acehin tarkkailuoperaatio – AMM) ja sen henkilöstön tehtäviä, asemaa, erioikeuksia ja vapauksia koskevan Euroopan unionin ja Indonesian hallituksen välisen sopimuksen tekemisestä kirjeenvaihtona

text:
               29.10.2005

               FI

               Euroopan unionin virallinen lehti

               L 288/59

         NEUVOSTON PÄÄTÖS 2005/765/YUTP,
   tehty 3 päivänä lokakuuta 2005,
   Acehissa (Indonesia) toteutettavan Euroopan unionin tarkkailuoperaation (Acehin tarkkailuoperaatio – AMM) ja sen henkilöstön tehtäviä, asemaa, erioikeuksia ja vapauksia koskevan Euroopan unionin ja Indonesian hallituksen välisen sopimuksen tekemisestä kirjeenvaihtona
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 24 artiklan,
   ottaa huomioon puheenjohtajavaltion suosituksen,
   sekä katsoo seuraavaa:

               (1)

               Neuvosto hyväksyi 9 päivänä syyskuuta 2005 yhteisen toiminnan 2005/643/YUTP Acehissa (Indonesia) toteutettavasta Euroopan unionin tarkkailuoperaatiosta (Acehin tarkkailuoperaatio – AMM) (1).

               (2)

               Yhteisen toiminnan 7 artiklan mukaan Acehin tarkkailuoperaation Indonesiassa olevan henkilöstön asemasta, tarvittaessa myös operaation toteuttamisen ja joustavan kulun kannalta välttämättömistä erioikeuksista, vapauksista ja muista takuista, sovitaan Euroopan unionista tehdyn sopimuksen 24 artiklassa määrätyn menettelyn mukaisesti.

               (3)

               Neuvoston annettua 18 päivänä heinäkuuta 2005 puheenjohtajavaltiolle valtuutuksen aloittaa tulevien siviilikriisinhallintaoperaatioiden yhteydessä neuvottelut, tarvittaessa korkeana edustajana toimivan neuvoston pääsihteerin avustamana, sopimusten tekemiseksi Euroopan unionin siviilikriisinhallintaoperaatioiden asemasta Euroopan unionin siviilikriisinhallintaoperaation asemasta isäntävaltiossa tehdyn mallisopimuksen (SOMA) pohjalta puheenjohtajavaltio on korkeana edustajana toimivan neuvoston pääsihteerin avustamana neuvotellut Indonesian hallituksen kanssa kirjeenvaihtona tehdyn sopimuksen Acehissa (Indonesia) toteutettavan Euroopan unionin tarkkailuoperaation (Acehin tarkkailuoperaatio – AMM) ja sen henkilöstön tehtävistä, asemasta, erioikeuksista ja vapauksista.

               (4)

               Kirjeenvaihtona tehty sopimus olisi hyväksyttävä Euroopan unionin puolesta,

         ON PÄÄTTÄNYT SEURAAVAA:
   1 artikla
   Hyväksytään Euroopan unionin puolesta Euroopan unionin ja Indonesian hallituksen välinen kirjeenvaihtona tehty sopimus Acehissa (Indonesia) toteutettavan Euroopan unionin tarkkailuoperaation (Acehin tarkkailuoperaatio – AMM) ja sen henkilöstön tehtävistä, asemasta, erioikeuksista ja vapauksista.
   Kirjeenvaihtona tehdyn sopimuksen teksti on tämän päätöksen liitteenä.
   2 artikla
   Neuvoston puheenjohtaja oikeutetaan nimeämään yksi tai useampi henkilö, jolla on valtuudet allekirjoittaa sopimus Euroopan unionia sitovasti.
   3 artikla
   Tämä päätös julkaistaan Euroopan unionin virallisessa lehdessä.
   4 artikla
   Tämä päätös tulee voimaan päivänä, jona se tehdään.

      Tehty Luxemburgissa 3 päivänä lokakuuta 2005.

            Neuvoston puolesta

            Puheenjohtaja

         D. ALEXANDER

      (1)  EUVL L 234, 10.9.2005, s. 13.
    ---documentbreak---

               29.10.2005

               FI

               Euroopan unionin virallinen lehti

               L 288/60

         KÄÄNNÖS
   Euroopan unionin ja Indonesian hallituksen välinen kirjeenvaihtona tehty
   SOPIMUS
   Acehissa (Indonesia) toteutettavan Euroopan unionin tarkkailuoperaation (Acehin tarkkailuoperaatio – AMM) ja sen henkilöstön tehtävistä, asemasta, erikoikeuksista ja vapauksista
   Arvoisa Herra,
   Minulla on kunnia ilmoittaa vastaanottaneeni seuraavan 14. syyskuuta 2005 päivätyn kirjeenne ja sen liitteet Acehin tarkkailuoperaation (AMM) tehtävistä, asemasta, erioikeuksista ja vapauksista:
   ”
         Viitaten 9. syyskuuta 2005 päivättyyn kirjeeseenne vahvistan Acehin tarkkailuoperaation (AMM) tehtävät ja toimeksiannon, jotka mainitaan liitteessä I olevan kirjeenne 2 kohdassa.
         Haluan myös todeta, että oikeussäännöt ovat tarpeen rauhanomaisen, kokonaisvaltaisen ja kestävän ratkaisun aikaan saamiseksi Acehin ongelmaan yhtenäisen Indonesian tasavallan puitteissa Helsingissä 15 päivänä elokuuta 2005 allekirjoitetun Indonesian tasavallan hallituksen ja Vapaa Aceh -liikkeen (GAM) välisen yhteisymmärryspöytäkirjan nojalla perustetun Acehin tarkkailuoperaation (AMM) toimeksiannon täytäntöönpanon helpottamiseksi.
         Näin ollen ehdotan oikeussääntöjä, joilla säädellään AMM:n ja sen henkilöstön asemaa, erioikeuksia ja vapauksia liitteessä II esitetyn toimeksiannon täytäntöönpanon yhteydessä. Indonesian hallituksen osalta oikeussäännöt perustuvat 25. tammikuuta 1982 annettuun Indonesian lakiin N:o 2, joka koskee New Yorkissa 1969 allekirjoitetun erityisoperaatioita koskevan YK:n yleissopimuksen ratifiointia.
         Pyytäisin teitä vahvistamaan Euroopan unionin puolesta, että hyväksytte nämä määräykset ja myös sen että tämä kirje ja sen liitteet yhdessä vastauksenne kanssa muodostavat Indonesian hallituksen ja Euroopan unionin välille oikeudellisesti sitovan välineen, joka tulee voimaan päivänä, jona vastauksenne on allekirjoitettu. Jos vastauksenne saapuu myöhemmin, Indonesian hallitus tulee soveltamaan välinettä väliaikaisesti 15 päivästä syyskuuta 2005. Välinettä voidaan muuttaa yhteisellä sopimuksella ja se päättyy 15 päivänä maaliskuuta 2006, jollei sitä yhteisellä sopimuksella jatketa uudella enintään kuuden kuukauden kaudella.
         AMM:n ja sen henkilöstön asemaa, erioikeuksia ja vapauksia koskevia sääntöjä sovelletaan siihen asti kunnes koko AMM:n henkilöstö on poistunut Indonesian tasavallan alueelta ja kaikki liitteen II 16 kohdan mukaiset mahdolliset korvausvaatimukset on lopullisesti ratkaistu.
         Vastaanottakaa, Arvoisa Herra, korkeimman kunnioitukseni vakuutus.

               Yusril Ihza Mahendra
               V.t. ulkoasiainministeri

         LIITE I
         Brysseli, 9. syyskuuta 2005
         Arvoisa Ministeri,
         Viitaten 12. heinäkuuta 2005 päivättyyn kirjeeseenne, jossa Euroopan unionia pyydettiin osallistumaan Acehin tarkkailuoperaatioon (AMM), ja 22. heinäkuuta 2005 päivättyyn vastaukseeni, jossa vahvistettiin EU:n periaatteellinen yhteisymmärrys asiasta, ilmoitan kunnioittavasti, että Euroopan unionin neuvosto hyväksyi 9. syyskuuta 2005 yhteisen toiminnan, jossa vahvistetaan oikeussäännöt EU:n osallistumiselle Acehin tarkkailuoperaatioon.
         Ottaen huomioon Indonesian hallituksen ja Vapaa Aceh -liikkeen (GAM) välillä 15. elokuuta 2005 allekirjoitetun yhteisymmärryspöytäkirjan ja Acehin tarkkailuoperaation perustamisen haluaisin vahvistaa, että tarkkailuoperaatio suorittaa seuraavia tehtäviä:
         Acehin tarkkailuoperaatio seuraa yhteisymmärryspöytäkirjan osapuolten antamien sitoumusten täytäntöönpanoa.
         Erityisesti Acehin tarkkailuoperaatio

                     a)

                     seuraa GAMin demobilisaatiota ja sen aseiden käytöstä poistoa;

                     b)

                     seuraa ’ei-orgaanisten’ sotilasjoukkojen ja ’ei-orgaanisten’ poliisijoukkojen uudelleensijoittamista;

                     c)

                     seuraa GAMin aktiivijäsenten yhteiskuntaan sopeuttamista;

                     d)

                     seuraa ihmisoikeustilannetta ja antaa tämän alan apua;

                     e)

                     seuraa lainsäädännön muuttamisprosessia;

                     f)

                     tekee ratkaisun riidanalaisissa armahdustapauksissa;

                     g)

                     tutkii ja ratkaisee valitukset ja yhteisymmärryspöytäkirjan väitetyt loukkaamiset;

                     h)

                     luo ja pitää yllä yhteyksiä ja hyvää yhteistyötä osapuolten kanssa.

               Ehdotan, että Acehin tarkkailuoperaation johtaja ja Indonesian hallituksen edustajat päättävät tarvittaessa täytäntöönpanoon liittyvistä järjestelyistä.
         Näin ollen pyydän Teitä aloittamaan kirjeenvaihdon Acehin tarkkailuoperaation ja sen henkilöstön asemasta, erioikeuksista ja vapauksista edustajiemme välisten neuvottelujen jälkeen.
         Toivon, että voin edelleen tehdä tiivistä yhteistyötä Teidän ja hallituksenne kanssa.
         Vastaanottakaa korkeimman kunnioitukseni vakuutus.

            Javier SOLANA

         LIITE II
         Acehin tarkkailuoperaation (AMM) asemaa, erioikeuksia ja vapauksia koskevat säännökset
          1.   AMM:n oikeussäännöissä tarkoitetaan

                     a)

                     ’AMM:llä’ tai ’operaatiolla’ Indonesian tasavallan hallituksen ja Vapaa Aceh -liikkeen (GAM) välillä Helsingissä 15. elokuuta 2005 allekirjoitetun yhteisymmärryspöytäkirjan mukaisesti perustettua Acehin tarkkailuoperaatiota, jonka Euroopan unionin ja ASEANin osallistuvat valtiot toteuttavat Nanggroe Aceh Darussalamin maakunnassa, mukaan lukien sen Indonesian tasavallan alueelle sijoitetut ja AMM:lle osoitetut komponentit, joukot, esikunnat, henkilöstö ja tilat;

                     b)

                     ’operaation johtajalla’ AMM:n johtajaa;

                     c)

                     ’AMM:n henkilöstöllä’ operaation johtajaa / operaation apulaisjohtajaa, EU:n jäsenvaltioiden, muiden Euroopan valtioiden ja ASEANin osallistuvien valtioiden lähettämää henkilöstöä, AMM:n sopimuksen nojalla palvelukseen ottamaa kansainvälistä henkilöstöä, joka on lähetetty valmistelemaan, tukemaan ja toteuttamaan operaatiota, sekä lähettäjävaltion tai EU:n toimielimen operaatioon liittyvälle virkamatkalle lähettämää henkilöstöä. Sillä ei tarkoiteta kaupallisia toimeksisaajia eikä paikalta palkattua henkilöstöä;

                     d)

                     ’esikunnalla’ AMM:n pääesikuntaa Banda Acehissa;

                     e)

                     ’lähettäjävaltiolla’ EU:n jäsenvaltiota, muita Euroopan valtioita tai ASEANin osallistuvia valtioita, joka on lähettänyt henkilöstöä AMM:ään;

                     f)

                     ’tiloilla’ kaikkia rakennuksia, tiloja ja maa-alueita, joita tarvitaan AMM:n toiminnan toteuttamiseen ja AMM:n henkilöstön majoittamiseen;

                     g)

                     ’paikalta palkatulla henkilöstöllä’ niitä henkilöstön jäseniä, jotka ovat Indonesian tasavallan kansalaisia tai joiden kotipaikka on Indonesian tasavallassa.

                2.   Yleiset määräykset

                     a)

                     AMM:n ja AMM:n henkilöstön on kunnioitettava Indonesian tasavallan suvereniteettia, alueellista koskemattomuutta, kansallista yhtenäisyyttä ja poliittista riippumattomuutta Yhdistyneiden Kansakuntien peruskirjan mukaisesti.

                     b)

                     AMM:n ja AMM:n henkilöstön on suoritettava toimeksiantonsa ja tehtävänsä täysin puolueettomasti, objektiivisesti ja riippumattomasti sekä noudatettava Indonesian tasavallan lakeja ja asetuksia ja myös Nanggroe Aceh Darussalamin maakunnan paikallisia lakeja ja asetuksia.

                     c)

                     AMM:n henkilöstön on toimeksiantonsa toteuttamisessa pidätyttävä kaikesta toiminnasta, joka ei sovi yhteen operaation luonteen tai tavoitteen kanssa. Tämä henkilöstö ei kanna aseita.

                     d)

                     AMM suorittaa tehtävänsä itsenäisesti. Isäntävaltio kunnioittaa AMM:n yhtenäistä luonnetta.

                     e)

                     Operaation johtajan on ilmoitettava ulkoasiainministeriölle säännöllisesti Indonesian hallituksen ja Vapaa Aceh -liikkeen (GAM) välisen yhteisymmärryspöytäkirjan koko täytäntöönpanoprosessin puolueettoman, objektiivisen ja uskottavan tarkkailun varmistamiseksi tarvittavan henkilöstön lukumäärä ja siihen kuuluvien nimet.

                3.   Tunnistus

                     a)

                     AMM:n henkilöstön jäsenille annetaan AMM:n henkilökortti, jonka avulla heidät voidaan tunnistaa ja jota heidän on aina pidettävä mukanaan. AMM toimittaa asiaankuuluville Indonesian viranomaisille mallin AMM:n henkilökortista.

                     b)

                     AMM:n henkilöstön käyttämissä ajoneuvoissa ja muissa kulkuvälineissä on oltava AMM-tunnusmerkki, ja niistä on ilmoitettava paikalliselle poliisiviranomaiselle. Nämä kulkuvälineet ovat ainoastaan AMM:n henkilöstön ja operaatiota varten paikalta palkatun henkilöstön käytettävissä.

                     c)

                     AMM:llä on oikeus käyttää Euroopan unionin ja ASEANin osallistuvien valtioiden lippuja pääesikunnassaan ja piiritoimistoissaan sekä muissa tiloissaan yhdessä Indonesian tasavallan lipun kanssa. AMM:n tunnusmerkkiä voidaan käyttää AMM:n tiloissa, ajoneuvoissa ja siviiliasussa operaation johtajan päätöksen mukaisesti.

                4.   Rajanylitys ja liikkuminen isäntävaltion alueella

                     a)

                     AMM:n henkilöstön ja AMM:n omaisuuden ja kulkuvälineiden on ylitettävä Indonesian tasavallan raja virallisten rajanylityspaikkojen ja merisatamien kautta ja kansainvälisiä ilmakäytäviä käyttäen. Poikkeuksiin, jotka koskevat lääkinnällisistä syistä tapahtuvaa evakuointia ja hätäevakuointia, sovelletaan 19 kohtaa.

                     b)

                     Indonesian hallitus helpottaa AMM:n ja AMM:n henkilöstön saapumista Indonesian tasavallan alueelle ja poistumista sieltä. Tähän sisältyy Indonesian tasavallan alueella tarvittavien oleskelulupien myöntäminen operaation ajaksi. Lukuun ottamatta passintarkastuksia Indonesian tasavallan alueelle saavuttaessa ja sieltä poistuttaessa passi-, tulli-, viisumi- ja maahanmuuttosäännöksiä ja maahantulotarkastuksia ei sovelleta Indonesian tasavallan alueella AMM:n henkilöstön jäseneen, jolla on 3 kohdan a alakohdassa tarkoitettu henkilökortti.

                     c)

                     AMM:n henkilöstö on vapautettu Indonesian tasavallan säännöksistä, jotka koskevat ulkomaalaisten rekisteröintiä ja valvontaa, mutta AMM:n henkilöstön jäsenet eivät saa oikeutta pysyvään oleskeluun eivätkä kotipaikkaan Indonesian tasavallan alueella.

                     d)

                     Indonesian tasavallan alueelle saapuvasta, sen kautta kulkevasta tai sieltä poistuvasta, AMM:n tukemiseen tarkoitetusta AMM:n omaisuudesta ja kulkuneuvoista ei vaadita tulliluetteloita eikä muita tulliasiakirjoja eikä niitä tarkasteta, ellei ole vakavia perusteita olettaa, että niissä on tavaroita, jotka on lailla kielletty tai jotka ovat Indonesian tasavallan karanteenisäännösten alaisia. Mahdollinen tarkastus saadaan suorittaa vain AMM:n valtuutetun edustajan läsnä ollessa.

                     e)

                     AMM:n henkilöstön jäsen saa kuljettaa moottoriajoneuvoa, ohjata alusta tai ilma-alusta edellyttäen, että hänellä on tapauksen mukaan voimassa oleva kansallinen tai kansainvälinen ajokortti, päällikön pätevyyskirja tai ohjaajan lupakirja. Indonesian tasavalta hyväksyy veroitta ja maksuitta kaikki tällaiset ajokortit, pätevyyskirjat ja lupakirjat.

                     f)

                     Operaatiossa käytettäviin ajoneuvoihin ja ilma-aluksiin ei sovelleta paikallisia lupa- tai rekisteröintivaatimuksia. Ylilentoa, laskeutumista ja lennonjohtoa koskevia kansainvälisiä ja kansallisia vaatimuksia ja määräyksiä sovelletaan kuitenkin. Täytäntöönpanojärjestelyistä sovitaan tarvittaessa 19 kohdan mukaisesti.

                     g)

                     AMM ja AMM:n henkilöstö sekä näiden käyttämät ajoneuvot, ilma-alukset tai muut kulkuneuvot, välineet ja varusteet voivat liikkua vapaasti ja esteettä kaikkialla Nanggroe Aceh Darussalamin maakunnassa ja Indonesian tasavallan alueen muissa osissa sillä edellytyksellä, että noudatetaan Indonesian lakeja ja asetuksia, jotka koskevat alueita, joille pääsy on kielletty tai sitä on rajoitettu kansalliseen turvallisuuteen liittyvistä syistä.

                     h)

                     Matkustaessaan virkatehtävissä AMM:n henkilöstö ja AMM:n palveluksessa oleva paikallinen henkilöstö voivat operaation niin edellyttäessä käyttää yleisiä teitä, siltoja, lauttoja, lentoasemia ja satamia suorittamatta tulleja, tietulleja, veroja tai muita maksuja kuin yksityisen sektorin palveluista perittävät maksut. AMM ei ole vapautettu pyydettyjen ja suoritettujen palvelujen kohtuullisesta korvaamisesta, mihin sovelletaan samoja ehtoja kuin Indonesian tasavallan henkilöstölle suoritettujen palvelujen korvaamiseen.

                5.   Indonesian hallituksen AMM:lle myöntämät erioikeudet ja vapaudet

                     a)

                     AMM:n tilat ovat loukkaamattomat. Indonesian hallituksen edustajilla ei ole niihin pääsyä ilman operaation johtajan lupaa.

                     b)

                     AMM:n tiloihin, niiden kalustukseen ja muuhun niissä olevaan omaisuuteen ja AMM:n kulkuvälineisiin ei voida kohdistaa etsintää, pakkoluovutusta, takavarikointia eikä täytäntöönpanotoimia.

                     c)

                     AMM:ään, sen omaisuuteen ja varoihin, riippumatta siitä missä ne sijaitsevat ja kenen hallussa ne ovat, ei voida kohdistaa mitään oikeustoimia.

                     d)

                     AMM:n arkistot ja asiakirjat, mukaan lukien sekä perinteisessä että digitaalisessa muodossa oleva multimediatuki, ovat aina loukkaamattomat, riippumatta siitä missä ne sijaitsevat.

                     e)

                     AMM:n virallinen kirjeenvaihto on loukkaamaton. Virallisella kirjeenvaihdolla tarkoitetaan kaikkea operaatioon ja sen tehtäviin liittyvää kirjeenvaihtoa.

                     f)

                     Indonesian hallitus sallii tullittoman tuonnin ja viennin sekä vapauttaa sisäisistä veroista tavarat, omaisuuden, materiaalit ja välineet, jotka on virkatehtäviin liittyen tuotu isäntävaltioon tai hankittu siellä AMM:n toimesta tai AMM:ää varten.

                     g)

                     Indonesian hallituksen on sallittava operaatioon tarvittavien tavaroiden maahantuonti ja vapautettava ne kaikista tulleista, tietulleista, veroista ja vastaavista maksuista, lukuun ottamatta varastoinnista, kuljetuksista ja muista suoritetuista palveluista perittäviä maksuja.

                6.   Indonesian hallituksen AMM:n henkilöstölle myöntämät erioikeudet ja vapaudet

                     a)

                     AMM:n henkilöstön jäsentä ei saa pidättää eikä hänen vapauttaan muutoin riistää.

                     b)

                     AMM:n henkilöstön asiakirjat, kirjeenvaihto ja omaisuus ovat loukkaamattomat, lukuun ottamatta 6 kohdan f alakohdan nojalla sallittujen täytäntöönpanotoimenpiteiden toteuttamista.

                     c)

                     AMM:n henkilöstö on kaikissa olosuhteissa vapaa Indonesian tasavallan rikosoikeudellisesta tuomiovallasta. Tapauksen mukaan lähettäjävaltio tai asianomainen EU:n toimielin voi luopua AMM:n henkilöstön rikosoikeudellisesta koskemattomuudesta. Luopumisen on aina oltava nimenomainen.

                     d)

                     AMM:n henkilöstö on vapaa Indonesian tasavallan siviilioikeudellisesta ja hallinnollisesta tuomiovallasta virkatehtävissä suullisesti tai kirjallisesti esittämiensä lausumien ja suorittamiensa kaikkien tekojen osalta. Jos AMM:n henkilöstön jäsentä vastaan nostetaan siviilioikeudellinen kanne jossain Indonesian tasavallan tuomioistuimessa, asiasta on annettava välittömästi tieto operaation johtajalle ja lähettäjävaltion toimivaltaiselle viranomaiselle tai EU:n toimielimelle. Ennen oikeudenkäynnin vireillepanoa operaation johtaja ja lähettäjävaltion toimivaltainen viranomainen tai EU:n toimielin antavat tuomioistuimelle lausunnon siitä, tekikö AMM:n henkilöstön jäsen kyseisen teon hoitaessaan virkatehtäviään. Jos teko tehtiin virkatehtäviä hoidettaessa, oikeudenkäyntiä ei panna vireille. Jos tekoa ei tehty virkatehtäviä hoidettaessa, oikeuskäsittely voi jatkua. Operaation johtajan ja lähettäjävaltion toimivaltaisen viranomaisen tai EU:n toimielimen todistuslausunto sitoo Indonesian tasavallan tuomioistuinta, joka ei saa kiistää sitä. Jos AMM:n henkilöstön jäsen panee vireille oikeudenkäynnin, hän ei pääkanteeseen välittömästi liittyvän mahdollisen vastakanteen osalta voi vedota vapautukseen tuomiovallasta.

                     e)

                     AMM:n henkilöstön jäsen ei ole velvollinen esiintymään todistajana.

                     f)

                     AMM:n henkilöstön jäsentä kohtaan ei saa ryhtyä minkäänlaisiin täytäntöönpanotoimiin, paitsi jos häntä vastaan nostetaan siviilioikeudellinen kanne, joka ei liity hänen virkatehtäviinsä. AMM:n henkilöstön jäsenen omaisuuteen, joka operaation johtajan lausunnon mukaan on välttämätön virkatehtävien hoitamiseksi, ei saa kohdistaa tuomion, päätöksen tai määräyksen täytäntöönpanon edellyttämää takavarikkoa. Siviilioikeudellisessa menettelyssä AMM:n henkilöstön jäsenen henkilökohtaista vapautta ei saa rajoittaa eikä häneen saa kohdistaa mitään muita pakkokeinoja.

                     g)

                     AMM:n henkilöstön vapaus Indonesian tasavallan tuomiovallasta ei vapauta henkilöstön jäsentä lähettäjävaltion tuomiovallasta.

                     h)

                     AMM:n henkilöstö on vapautettu Indonesian tasavallassa mahdollisesti voimassa olevista sosiaaliturvaa koskevista määräyksistä AMM:lle suorittamiensa palvelusten osalta.

                     i)

                     AMM:n henkilöstö on vapautettu Indonesian tasavallassa kannettavista veroista AMM:n tai lähettäjävaltioiden maksamien palkkojen ja Indonesian tasavallan ulkopuolelta saatujen tulojen osalta.

                     j)

                     Indonesian hallitus sallii säätämiensä lakien ja asetusten mukaisesti AMM:n henkilöstön jäsenen henkilökohtaiseen käyttöön tarkoitettujen tavaroiden maahantuonnin ja vapauttaa ne kaikista tulleista, veroista ja muista vastaavista maksuista, lukuun ottamatta varastoinnista, kuljetuksista ja vastaavista palveluista perittäviä maksuja. Indonesian hallitus sallii myös kyseisten tavaroiden maastaviennin. AMM:n henkilöstö on vapautettu kansallisilta markkinoilta hankkimiensa tavaroiden ja palvelujen osalta Indonesian tasavallan lainsäädännön mukaisesti perittävistä arvonlisäveroista ja muista veroista.

                     k)

                     AMM:n henkilöstön jäsenen henkilökohtaiset matkatavarat ovat vapautetut tarkastuksesta, ellei ole vakavia perusteita olettaa, että niissä on muita kuin AMM:n henkilöstön jäsenen henkilökohtaiseen käyttöön tarkoitettuja tavaroita tai tavaroita, joiden maahantuonti tai maastavienti on lailla kielletty tai jotka ovat Indonesian tasavallan karanteenisäännösten alaisia. Mahdollinen tarkastus saadaan suorittaa vain asianomaisen AMM:n henkilöstön jäsenen tai AMM:n valtuutetun edustajan läsnä ollessa.

                7.   Paikalta palkattu henkilöstö
         Paikalta palkatut henkilöstön jäsenet, jotka ovat isäntävaltion kansalaisia tai joiden kotipaikka on isäntävaltiossa, nauttivat erioikeuksia ja vapauksia vain siinä määrin kuin Indonesian tasavalta sallii. Indonesian tasavallan on kuitenkin käytettävä näihin henkilöihin kohdistuvaa tuomiovaltaansa siten, ettei operaation tehtävien suorittamiseen asiattomasti puututa.
          8.   Rikosoikeudellinen tuomiovalta
         Lähettäjävaltion toimivaltaisilla viranomaisilla on oikeus harjoittaa isäntävaltion alueella kaikkea niille lähettäjävaltion lainsäädännön mukaisesti kuuluvaa rikosoikeudellista tuomiovaltaa ja kurinpitovaltaa henkilöstönsä jäseniin lähettäjävaltion asiaa koskevan lainsäädännön mukaisesti.
          9.   Turvallisuus

                     a)

                     Indonesian hallitus ottaa omin voimavaroinsa täyden vastuun AMM:n henkilöstön turvallisuudesta.

                     b)

                     Tässä tarkoituksessa Indonesian hallitus toteuttaa kaikki tarvittavat toimenpiteet AMM:n ja AMM:n henkilöstön turvallisuuden ja suojelun takaamiseksi. Kaikista Indonesian hallituksen ehdottamista erityisjärjestelyistä sovitaan operaation johtajan kanssa ennen niiden täytäntöönpanoa.

                     c)

                     Yksityiset toimeksisaajat voivat huolehtia AMM:n henkilöstön lääkinnällisistä syistä tapahtuvasta evakuoinnista suuremmilta lentokentiltä. Indonesian hallituksen turvallisuusjoukot vastaavat kuitenkin lääkinnällisistä syistä tapahtuvasta evakuoinnista Nanggroe Aceh Darussalamin maakunnan asemapaikoista suuremmille lentokentille. Kiireellisissä tapauksissa AMM:n toimeksisaaja voi suorittaa lääkinnällisistä syistä tapahtuvan evakuoinnin asemapaikasta suuremmalle lentokentälle edellyttäen, että asiasta on ilmoitettu etukäteen Indonesian hallituksen viranomaisille. Indonesian hallituksen lääkintähenkilökuntaa voi olla mukana evakuointiprosessissa.

               10.   Vaatetus
         AMM:n henkilöstö käyttää siviiliasua, jossa on selkeä AMM:n tunnus, operaation johtajan antamien sääntöjen mukaisesti.
         11.   Yhteistyö sekä tiedonsaanti ja tiedotusvälineet

                     a)

                     Indonesian hallitus tekee täysimääräisesti yhteistyötä AMM:n ja AMM:n henkilöstön kanssa ja antaa niille täyden tukensa.

                     b)

                     Isäntävaltio antaa pyydettäessä ja jos se on operaation toteuttamisen ja AMM:n toimeksiannon kannalta tarpeen AMM:n henkilöstölle

                                 —

                                 tosiasiallisen pääsyn isäntävaltion valvonnassa oleviin rakennuksiin, tiloihin, sijoituspaikkoihin ja virka-ajoneuvoihin,

                                 —

                                 tosiasiallisen mahdollisuuden saada isäntävaltion valvonnassa olevia asiakirjoja, aineistoja ja tietoja.

                           Lisäjärjestelyistä sovitaan tarvittaessa 19 kohdan mukaisesti.

                     c)

                     Operaation johtaja ja Indonesian hallitus neuvottelevat säännöllisesti ja toteuttavat asianmukaiset toimenpiteet tiiviin ja molemminpuolisen yhteydenpidon varmistamiseksi kaikilla asiaankuuluvilla tasoilla. Indonesian hallitus voi nimetä yhteyshenkilön AMM:ää varten.

                     d)

                     Operaation johtaja voi vapaasti olla yhteydessä paikallisten, kansallisten ja kansainvälisten tiedotusvälineiden edustajiin ja ilmaista heille vapaasti AMM:n toimintaa ja operaation toteuttamista koskevia näkemyksiään. Tiedotusvälineille annetaan samanlainen esteetön yhteys operaation johtajaan tai hänen tiedottajaansa.

                     e)

                     Operaation johtajalla on oikeus käyttää olemassa olevia yleisradiojärjestelmiä ja organisaatioita ja päästä niihin ja/tai tuottaa ja levittää omin keinoin tiedotteita kohdeyleisölle Nanggroe Aceh Darussalamin maakunnassa operaation rajoissa yleisradiotoiminnan harjoittajien ja tiedotusvälineiden kanssa sovittavien järjestelyiden mukaisesti.

                     f)

                     Toimeksiantonsa toteuttamiseksi AMM:llä on Indonesian lakien ja asetusten mukainen oikeuskelpoisuus; erityisesti AMM voi avata pankkitilejä sekä hankkia tai luovuttaa kiinteää tai irtainta omaisuutta sekä olla asianosaisena oikeudenkäynneissä.

               12.   Indonesian hallituksen tuki ja hankinnat

                     a)

                     Indonesian hallitus suostuu pyydettäessä avustamaan AMM:ää sopivien tilojen löytämisessä.

                     b)

                     Indonesian hallitus antaa pyydettäessä korvauksetta käyttöön omistamiaan tiloja, mikäli niitä on saatavilla, AMM:n hallinnollisten ja operatiivisten toimien suorittamista varten.

                     c)

                     Indonesian hallitus avustaa käytettävissään olevin keinoin ja voimavaroin operaation valmistelussa, perustamisessa, toteutuksessa ja tukemisessa, mukaan lukien AMM:n asiantuntijoiden sijoittaminen paikallisten viranomaisten kanssa samoihin tiloihin ja heidän tarvitsemansa välineet.

                     d)

                     Indonesian hallitus antaa AMM:lle apua ja tukea samoin edellytyksin kuin Indonesian hallituksen henkilöstölle.

                     e)

                     AMM:n Indonesian tasavallassa tekemiin sopimuksiin sovellettava laki määritellään kussakin sopimuksessa.

               13.   Tilojen muuttaminen

                     a)

                     AMM saa rakentaa, muuttaa tai muuten mukauttaa tiloja operatiivisten vaatimustensa mukaisesti Indonesian toimivaltaisia viranomaisia kuullen. Indonesian toimivaltaisten viranomaisten mahdolliset huomautukset on ilmoitettava AMM:lle viipymättä.

                     b)

                     Indonesian hallitus ei vaadi AMM:ltä rakentamisen, muutosten tai mukauttamisten johdosta korvausta.

               14.   AMM:n henkilöstön jäsenen kuolema

                     a)

                     Kuolemantapauksen sattuessa operaation johtajalla on oikeus huolehtia AMM:n henkilöstöön kuuluneen vainajan ja hänen henkilökohtaisen omaisuutensa palauttamisesta tämän kotimaahan ja tehdä tarvittavat järjestelyt.

                     b)

                     AMM:n henkilöstöön kuuluneelle vainajalle ei saa suorittaa ruumiinavausta ilman asianomaisen valtion suostumusta eikä ilman AMM:n ja/tai asianomaisen valtion edustajan läsnäoloa.

                     c)

                     Indonesian hallitus ja AMM toimivat täysin yhteistyössä, jotta AMM:n henkilöstöön kuulunut vainaja voidaan viipymättä palauttaa kotimaahansa.

               15.   Viestintä

                     a)

                     AMM:llä on oikeus käyttää toimeksiantonsa toteuttamisessa tarvittavia välineitä kuten karttoja ja navigointivälineitä, tarkkailulaitteita, kameroita, videonauhureita ja muita vastaavia välineitä.

                     b)

                     AMM voi asentaa ja hoitaa lähettäviä ja vastaanottavia radioasemia sekä satelliittijärjestelmiä. Se toimii yhteistyössä Indonesian hallituksen toimivaltaisten viranomaisten kanssa erimielisyyksien välttämiseksi asianmukaisten taajuuksien käytössä. Indonesian hallitus antaa taajuudet käyttöön maksutta.

                     c)

                     AMM:llä on oikeus rajoittamattomaan viestintään radiolla (satelliittiradio, kannettava radio ja käsiradio mukaan lukien), puhelimella, lennättimellä, telefaksilla ja muilla välineillä sekä oikeus asentaa AMM:n tiloihin ja niiden välille tarvittavat välineet tällaisen viestinnän ylläpitämiseksi, mukaan lukien oikeus asentaa kaapeleita ja maalinjoja operaatiota varten, Indonesian viranomaisia kuullen.

                     d)

                     AMM voi toteuttaa omissa tiloissaan tarvittavat järjestelyt AMM:n ja/tai AMM:n henkilöstön saapuvan ja lähtevän postin välittämiseksi.

               16.   Korvausvaatimukset kuolemantapauksen, henkilövahingon, vahingon ja menetyksen johdosta

                     a)

                     Indonesian hallitus, lähettäjävaltio, AMM ja AMM:n henkilöstö eivät ole vastuussa yksityisen tai valtion omaisuuden vahingosta tai menetyksestä, joka liittyy operatiivisiin vaatimuksiin tai joka johtuu kansalaislevottomuuksiin tai AMM:n suojaamiseen liittyvistä toimista.

                     b)

                     Sovintoratkaisuun pääsemiseksi korvausvaatimukset, jotka koskevat yksityisen tai valtion omaisuuden muuta kuin 1 kohdassa tarkoitettua vahinkoa tai menetystä, samoin kuin korvausvaatimukset, jotka koskevat kuolemantapausta tai henkilövahinkoa taikka AMM:n omaisuuden vahinkoa tai menetystä, toimitetaan Indonesian hallituksen toimivaltaisten viranomaisten kautta AMM:lle, kun kyse on Indonesian tasavallan oikeushenkilöiden tai luonnollisten henkilöiden kärsimistä vahingoista, tai Indonesian tasavallan toimivaltaisille viranomaisille, kun kyse on AMM:n ja sen henkilöstön kärsimistä vahingoista. Vaatimukset voivat koskea sekä sopimusvelvoitteita että sopimukseen perustumattomia velvoitteita.

                     c)

                     Jos sovintoratkaisuun ei päästä, korvausvaatimus toimitetaan korvausvaatimuskomissiolle, joka muodostuu yhtäläisestä määrästä AMM:n edustajia ja Indonesian hallituksen edustajia. Vaatimukset ratkaistaan yhteisellä sopimuksella.

               17.   Yhteydenpito ja riitojen ratkaisu

                     a)

                     Kaikki näiden määräysten soveltamiseen liittyvät asiat käsitellään yhdessä AMM:n edustajan ja Indonesian hallituksen toimivaltaisten viranomaisten kesken.

                     b)

                     Jos ratkaisuun ei päästä aikaisemmassa vaiheessa, näiden määräysten tulkintaa ja soveltamista koskevat riidat ratkaistaan yksinomaan diplomaattisin keinoin.

               18.   Muut määräykset

                     a)

                     Kun näissä määräyksissä viitataan AMM:n ja AMM:n henkilöstön erioikeuksiin, vapauksiin ja muihin oikeuksiin, Indonesian hallitus vastaa siitä, että sen asianomaiset paikalliset viranomaiset panevat täytäntöön nämä erioikeudet, vapaudet ja muut oikeudet ja noudattavat niitä.

                     b)

                     Näiden määräysten tarkoituksena ei ole poiketa lähettäjävaltion oikeuksista eikä niitä saa tällä tavoin tulkita.

               19.   Täytäntöönpanojärjestelyt
         Näiden määräysten soveltamisen edellyttämistä operatiivisista, hallinnollisista ja teknisistä asioista voidaan tehdä erillisiä järjestelyjä operaation johtajan ja Indonesian hallituksen hallintoviranomaisten kesken.
      ”
   Euroopan unionin puolesta minulla on kunnia vahvistaa, että Euroopan unioni voi hyväksyä kirjeenne sisällön ja sen liitteet, ja että kirjeenne ja sen liitteet yhdessä tämän vastauksen kanssa muodostavat oikeudellisesti sitovan välineen ehdotuksenne mukaisesti. Kuten kirjeessänne esitettiin, tämä väline tulee voimaan päivänä, jona tämä kirje on allekirjoitettu. Haluaisin tässä yhteydessä myös kiittää Indonesian hallitusta siitä, että se hyväksyi tämän välineen soveltamisen väliaikaisesti 15 päivästä syyskuuta 2005.
   Pyydän Teitä ystävällisesti ilmoittamaan, että olette saaneet tämän kirjeen.
   Vastaanottakaa korkeimman kunnioitukseni vakuutus.

      Javier SOLANA

      c.c: Dr. N. Hassan Wirajuda
      Minister for Foreign Affairs


Avis juridique important

|

31999D0754

1999/754/EY: Neuvoston päätös, tehty 12 päivänä marraskuuta 1999, alueiden komitean jäsenen nimeämisestä

Virallinen lehti nro L 300 , 23/11/1999 s. 0022 - 0022

NEUVOSTON PÄÄTÖS,tehty 12 päivänä marraskuuta 1999,alueiden komitean jäsenen nimeämisestä(1999/754/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 263 artiklan,ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1),sekä katsoo, että alueiden komiteassa on vapautunut yksi varajäsenen paikka luxemburgilaisen jäsenen Édouard Junckerin kuoltua, mikä on annettu neuvostolle tiedoksi 15. kesäkuuta 1999, jaottaa huomioon Luxemburgin hallituksen ehdotuksen,ON PÄÄTTÄNYT SEURAAVAA:Ainoa artiklaNimetään Nico Loes alueiden komitean varajäseneksi Édouard Junckerin tilalle jäljellä olevaksi toimikaudeksi eli 25. tammikuuta 2002 saakka.Tehty Brysselissä 12 päivänä marraskuuta 1999.Neuvoston puolestaPuheenjohtajaS. MÖNKÄRE(1) EYVL L 28, 4.2.1998, s. 19.


title: EUROOPAN PARLAMENTIN JA NEUVOSTON PÄÄTÖS N:O 848/2004/EY, TEHTY 29 PÄIVÄNÄ HUHTIKUUTA 2004, YHTEISÖN TOIMINTAOHJELMAN PERUSTAMISESTA MIESTEN JA NAISTEN TASA-ARVON ALALLA TOIMIVIEN EUROOPPALAISTEN JÄRJESTÖJEN TOIMINNAN EDISTÄMISEKSI

text:
30.4.2004          FI            Euroopan unionin virallinen lehti                        L 157 18
_______________________________________________________________________________
                                  EUROOPAN PARLAMENTIN JA
                             NEUVOSTON PÄÄTÖS N:o 848/2004/EY,
                                  tehty 29 päivänä huhtikuuta 2004,
                               yhteisön toimintaohjelman perustamisesta
                              miesten ja naisten tasa-arvon alalla toimivien
                          eurooppalaisten järjestöjen toiminnan edistämiseksi
EUROOPAN PARLAMENTTI JA EUROOPAN UNIONIN NEUVOSTO, jotka
ottavat huomioon Euroopan yhteisön perustamissopimuksen ja erityisesti sen 13 artiklan 2 kohdan,
ottavat huomioon komission ehdotuksen,
ottavat huomioon Euroopan talous- ja sosiaalikomitean lausunnon1,
noudattavat perustamissopimuksen 251 artiklassa määrättyä menettelyä2,
1
      EUVL C 80, 30.3.2004, s. 115.
2
      Euroopan parlamentin lausunto, annettu 20. marraskuuta 2003, (ei vielä julkaistu virallisessa
      lehdessä), neuvoston yhteinen kanta, hyväksytty 6. helmikuuta 2004 (EUVL C 95 E,
      20.4.2004, s. 1), Euroopan parlamentin kanta, vahvistettu 30. maaliskuuta 2004 (ei vielä
      julkaistu virallisessa lehdessä) ja neuvoston päätös, tehty 20. huhtikuuta 2004.
 ---pagebreak--- 30.4.2004           FI           Euroopan unionin virallinen lehti                            L 157 19
_______________________________________________________________________________
sekä katsovat seuraavaa:
1)    Miesten ja naisten tasa-arvon periaate on yhteisön oikeuden perusperiaatteita, joka
      vahvistetaan perustamissopimuksen 2 artiklassa ja 3 artiklan 2 kohdassa ja jota Euroopan
      yhteisöjen tuomioistuimen oikeuskäytäntö selventää. Perustamissopimuksen mukaan miesten
      ja naisten tasa-arvon edistäminen on yksi yhteisön erityisistä tehtävistä ja tavoitteista ja
      yhteisöllä on myönteinen velvoite edistää tasa-arvoa kaikilla toiminta-aloillaan.
2)    Perustamissopimuksen 13 artiklan 1 kohdassa annetaan neuvostolle toimivalta toteuttaa
      tarvittavat toimenpiteet kaikenlaisen, myös sukupuoleen perustuvan, syrjinnän torjumiseksi.
      13 artiklan 2 kohdan mukaisesti neuvosto noudattaa perustamissopimuksen 251 artiklassa
      määrättyä menettelyä silloin kun se hyväksyy yhteisön edistämistoimenpiteitä, jotka eivät
      merkitse jäsenvaltioiden lakien tai asetusten yhdenmukaistamista, tukeakseen jäsenvaltioiden
      toimia, joilla pyritään myötävaikuttamaan kyseisen tavoitteen toteuttamiseen.
3)    Euroopan unionin perusoikeuskirjan 21 artiklassa kielletään kaikki sukupuoleen perustuva
      syrjintä ja 23 artiklassa ulotetaan miesten ja naisten tasa-arvon periaate koskemaan kaikkia
      aloja.
4)    Yhteisön tasolla toteutetuista toimista saadut kokemukset ovat osoittaneet, että sukupuolten
      tasa-arvon edistäminen edellyttää käytännössä useita eri toimenpiteitä, erityisesti
      lainsäädäntöä ja käytännön toimia, jotka vahvistavat toisiaan.
5)    Eurooppalaista hallintotapaa koskevassa komission valkoisessa kirjassa suositellaan, että
      kansalaiset osallistuvat politiikan laatimiseen ja toteuttamiseen, kansalaisyhteiskunta ja sen
      järjestöt ovat siinä mukana ja asiaan liittyviä osapuolia kuullaan tehokkaammin ja
      avoimemmin.
 ---pagebreak--- 30.4.2004          FI           Euroopan unionin virallinen lehti                           L 157 20
_______________________________________________________________________________
6)    Pekingissä pidetyssä neljännessä naisten maailmankonferenssissa hyväksyttiin 15 päivänä
      syyskuuta 1995 julistus ja toimintaohjelma, jossa kehotettiin hallituksia, kansainvälistä
      yhteisöä ja kansalaisyhteiskuntaa toteuttamaan strategisia toimenpiteitä naisiin kohdistuvan
      syrjinnän lopettamiseksi sekä sukupuolten tasa-arvon esteiden raivaamiseksi.
7)    Neuvosto perusti päätöksellään 2001/51/EY1 miesten ja naisten tasa-arvoon liittyvää yhteisön
      strategiaa koskevan toimintaohjelman. Tätä toimintaa olisi täydennettävä tukitoimilla asiaa
      koskevilla aloilla.
8)    Varainhoitovuoteen 2003 ja edeltäviin varainhoitovuosiin liittyvän Euroopan unionin yleisen
      talousarvion budjettikohdista A-3037 (nro ABB 040501) ja A-3046 (nro ABB 040503) oli
      tarkoitus tukea Naisten eurooppalaista eturyhmää (European Women's Lobby) ja miesten ja
      naisten tasa-arvon edistämiseksi toimivia naisjärjestöjä.
9)    Euroopan yhteisöjen yleiseen talousarvioon sovellettavasta varainhoitoasetuksesta 25 päivänä
      kesäkuuta 2002 annetussa neuvoston asetuksessa (EY, Euratom) N:o 1605/20022, jäljempänä
      'varainhoitoasetus', velvoitetaan antamaan nykyisiä tukitoimia koskeva perussäädös, joka on
      varainhoitoasetuksen säännösten mukainen.
10)   Eräiden järjestöjen toimet edistävät sukupuolten tasa-arvoa, varsinkin yhteisön toimenpiteitä,
      jotka on suunnattu naisille.
1
      EYVL L 17, 19.1.2001, s. 22.
2
      EYVL L 248, 16.9.2002, s. 1.
 ---pagebreak--- 30.4.2004           FI           Euroopan unionin virallinen lehti                             L 157 21
_______________________________________________________________________________
11)   Naisten eurooppalaisen eturyhmän, johon kuuluvat 15 jäsenvaltion useimmat naisjärjestöt ja
      jossa on yli kolme tuhatta jäsentä, pääasiallisena tehtävänä on edistää, seurata ja levittää
      naisille suunnattuja miesten ja naisten tasa-arvoa edistäviä yhteisön toimia. Järjestön
      toimintaa pidetään yleistä eurooppalaista etua edistävänä.
12)   Tämän vuoksi olisi hyväksyttävä jäsennetty ohjelma, josta on tarkoitus myöntää rahoitustukea
      näille järjestöille joko toiminta-avustuksena sellaisia toimia varten, joilla pyritään edistämään
      yleistä eurooppalaista etua tasa-arvon alalla tai joilla pyritään Euroopan unionin
      tasa-arvopolitiikan piiriin kuuluvaan tavoitteeseen, tai tiettyinä toimiin annettavina
      avustuksina.
13)   Ohjelma kattaa maantieteellisesti laajan alueen, koska uusi liittymissopimus allekirjoitettiin
      16 päivänä huhtikuuta 2003 ja koska Euroopan talousalueesta tehdyssä sopimuksessa
      (ETA-sopimuksessa) määrätään laajennetusta yhteistyöstä sukupuolten tasa-arvon
      täytäntöönpanon alalla Euroopan yhteisön ja sen jäsenvaltioiden sekä Euroopan
      vapaakauppajärjestöön Eftaan kuuluvien valtioiden välillä. ETA-sopimuksessa määritellään
      Euroopan talousalueeseen kuuluvien Efta-maiden osallistumista alaan liittyviin yhteisön
      ohjelmiin koskevat menettelyt. Olisi myös säädettävä siitä, että ohjelmaan voivat osallistua
      Romania ja Bulgaria Eurooppa-sopimuksissa ja niiden lisäpöytäkirjoissa sekä asianomaisten
      assosiaationeuvostojen päätöksissä vahvistettujen edellytysten mukaisesti sekä Turkki Turkin
      tasavallan osallistumista yhteisön ohjelmiin koskevista yleisperiaatteista Euroopan yhteisön ja
      Turkin tasavallan välillä tehdyssä puitesopimuksessa1 vahvistettujen edellytysten mukaisesti.
1
      EYVL L 61, 2.3.2002, s. 29.
 ---pagebreak--- 30.4.2004          FI           Euroopan unionin virallinen lehti                          L 157 22
_______________________________________________________________________________
14)   Tukea koskevissa yksityiskohtaisissa säännöissä olisi otettava huomioon Euroopan tasolla
      miesten ja naisten tasa-arvon edistämiseksi toimivien järjestöjen erityisluonne.
15)   Tässä päätöksessä vahvistetaan koko ohjelman keston ajaksi rahoituspuitteet, joita
      budjettivallan käyttäjä pitää ensisijaisena ohjeenaan vuosittaisessa talousarviomenettelyssä
      talousarviota koskevasta kurinalaisuudesta ja talousarviomenettelyn parantamisesta 6 päivänä
      toukokuuta 1999 tehdyn Euroopan parlamentin, neuvoston ja komission välisen toimielinten
      sopimuksen1 33 kohdan mukaisesti.
16)   Avustusten perussäädöksistä 24 päivänä marraskuuta 2003 annetun Euroopan parlamentin,
      neuvoston ja komission yhteisen lausuman mukaisesti tähän ohjelmaan voidaan
      poikkeuksellisesti sisällyttää tukikelpoisuuskautta koskevia siirtymäsäännöksiä,
OVAT PÄÄTTÄNEET SEURAAVAA:
                                                1 artikla
                                            Ohjelman tavoite
1.    Tällä päätöksellä perustetaan yhteisön toimintaohjelma, jäljempänä 'ohjelma', jonka
tarkoituksena on miesten ja naisten tasa-arvon alalla Euroopan tasolla toimivien järjestöjen
toiminnan edistäminen.
1
      EYVL C 172, 18.6.1999, s. 1. Sopimus sellaisena kuin se on muutettuna Euroopan
      parlamentin ja neuvoston päätöksellä 2003/429/EY (EUVL L 147, 14.6.2003, s. 25).
 ---pagebreak--- 30.4.2004          FI           Euroopan unionin virallinen lehti                               L 157 23
_______________________________________________________________________________
2.    Ohjelman yleisenä tavoitteena on tukea sellaisten järjestöjen toimintaa, jotka pysyvän
työohjelmansa mukaisesti tai joissakin yksittäisissä toimissaan pyrkivät edistämään yleistä
eurooppalaista etua miesten ja naisten tasa-arvon alalla tai pyrkivät tavoitteeseen, joka kuuluu
Euroopan unionin tasa-arvopolitiikan piiriin.
3.    Ohjelma alkaa 1 päivänä tammikuuta 2004 ja päättyy 31 päivänä joulukuuta 2005.
                                                 2 artikla
                                        Ohjelmaan osallistuminen
1.    Naisten ja miesten tasa-arvon alalla Euroopan tasolla toimivan järjestön on avustuksen
saamiseksi täytettävä liitteessä esitetyt edellytykset ja sen toiminnan on:
a)    edistettävä yhteisön toimien kehittämistä ja täytäntöönpanoa miesten ja naisten tasa-arvon
      edistämisen alalla
b)    oltava tasa-arvopolitiikkaan liittyvän yhteisön toiminnan perustana olevien periaatteiden ja
      siihen sovellettavien oikeudellisten säännösten mukaista
c)    voitava vaikuttaa yli rajojen.
2.    Järjestön on oltava oikeushenkilö, joka on laillisesti perustettu yli vuosi sitten, ja se voi toimia
yksin tai usean koordinoidun yhdistyksen muodossa.
 ---pagebreak--- 30.4.2004          FI          Euroopan unionin virallinen lehti                             L 157 24
_______________________________________________________________________________
                                               3 artikla
                                 Kolmansien maiden osallistuminen
Ohjelmaan voivat osallistua jäsenvaltioihin sijoittautuneiden järjestöjen lisäksi miesten ja naisten
tasa-arvon alalla Euroopan tasolla toimivat, seuraaviin maihin sijoittautuneet järjestöt:
a)    liittymissopimuksen 16 päivänä huhtikuuta 2003 allekirjoittaneet liittyvät valtiot
b)    Efta-/ETA-maat ETA-sopimuksessa määrättyjen edellytysten mukaisesti
c)    Romania ja Bulgaria, joiden osallistumisehdot on määrä vahvistaa Eurooppa-sopimusten ja
      niiden lisäpöytäkirjojen sekä asianomaisten assosiaationeuvostojen päätösten mukaisesti
d)    Turkki, jonka osallistumisehdot on määrä vahvistaa Turkin tasavallan osallistumista yhteisön
      ohjelmiin koskevista yleisperiaatteista Euroopan yhteisön ja Turkin tasavallan välillä tehdyn
      puitesopimuksen mukaisesti.
 ---pagebreak--- 30.4.2004           FI          Euroopan unionin virallinen lehti                               L 157 25
_______________________________________________________________________________
                                                4 artikla
                                          Tuensaajien valinta
1.     Toiminta-avustukset myönnetään suoraan liitteen 2.1 kohdassa tarkoitetuille tuensaajille.
2.     Myönnettäessä toiminta-avustusta pysyvän työohjelman perusteella tai avustusta yksittäiseen
toimeen järjestölle, joka pyrkii edistämään yleisen eurooppalaisen edun mukaista tavoitetta, joka
kuuluu Euroopan unionin tasa-arvopolitiikan piiriin, noudatetaan liitteessä esitettyjä yleisiä
kriteereitä. Tällaisen avustuksen saamiseen liitteen 2.2 ja 2.3 kohdan nojalla oikeutetut järjestöt
valitaan ehdotuspyynnön perusteella.
                                                5 artikla
                                       Avustuksen myöntäminen
1.     Miesten ja naisten tasa-arvon alalla Euroopan tasolla toimiville järjestöille liitteen 2.1 ja
2.2 kohdan nojalla myönnettävästä toiminta-avustuksesta voidaan rahoittaa enintään 80 prosenttia
kaikista kyseisen järjestön tukikelpoisista kustannuksista sinä kalenterivuonna, jonka osalta avustus
myönnetään.
2.     Varainhoitoasetuksen 113 artiklan 2 kohdan mukaisesti ja tässä päätöksessä tarkoitettujen
järjestöjen toiminnan luonteen vuoksi ohjelman nojalla myönnettävissä avustuksissa poiketaan
avustusten asteittaisen alentamisen periaatteesta.
 ---pagebreak--- 30.4.2004         FI           Euroopan unionin virallinen lehti                          L 157 26
_______________________________________________________________________________
                                              6 artikla
                                        Rahoitussäännökset
1.    Rahoituspuitteet ohjelman toteuttamiseksi vuosina 2004–2005 ovat 2,2 miljoonaa euroa.
2.    Budjettivallan käyttäjä myöntää vuotuiset määrärahat rahoitusnäkymien rajoissa.
                                              7 artikla
                                        Siirtymäsäännökset
Vuonna 2004 myönnettyjen avustusten osalta tukikelpoisuuskausi voi alkaa 1 päivänä tammikuuta
2004, mikäli menot eivät ole aiheutuneet ennen avustushakemuksen jättämispäivää eivätkä ennen
avustuksen saajan budjettivuoden alkamispäivää.
Jos avustuksen saajan budjettivuosi alkaa ennen 1 päivää maaliskuuta, varainhoitoasetuksen
112 artiklan 2 kohdassa säädetystä velvoitteesta, jonka mukaan sopimus on allekirjoitettava neljän
kuukauden kuluessa avustuksen saajan budjettivuoden alkamispäivästä, voidaan myöntää poikkeus
vuonna 2004. Tällöin toiminta-avustusta koskevat sopimukset tulisi allekirjoittaa viimeistään
30 päivänä kesäkuuta 2004.
 ---pagebreak--- 30.4.2004            FI            Euroopan unionin virallinen lehti                          L 157 27
_______________________________________________________________________________
                                                  8 artikla
                                             Seuranta ja arviointi
Komissio toimittaa viimeistään 31 päivänä joulukuuta 2006 Euroopan parlamentille ja neuvostolle
kertomuksen ohjelman mukaisten tavoitteiden toteutumisesta. Kertomus perustuu tuensaajien
saavuttamiin tuloksiin, ja siinä arvioidaan erityisesti, miten tehokkaasti tuensaajat ovat saavuttaneet
1 artiklassa ja liitteessä esitetyt tavoitteet.
                                                  9 artikla
                                                Voimaantulo
Tämä päätös tulee voimaan sitä päivää seuraavana päivänä, jona se julkaistaan Euroopan unionin
virallisessa lehdessä.
Sitä sovelletaan 1 päivästä tammikuuta 2004.
Tehty Strasbourgissa, 29.4.2004
Euroopan parlamentin puolesta                                  Neuvoston puolesta
        Puhemies                                                   Puheenjohtaja
       P. COX                                                   M. McDOWELL
 ---pagebreak--- 30.4.2004            FI           Euroopan unionin virallinen lehti                          L 157 28
_______________________________________________________________________________
                                                                                LIITE
1.    Tuettavat toimet
      Päätöksen 1 artiklassa määriteltynä yleisenä tavoitteena on vahvistaa yhteisön toimintaa
      miesten ja naisten tasa-arvon alalla ja tämän toiminnan tehokkuutta antamalla rahoitustukea
      järjestöille, jotka toimivat Euroopan tasolla miesten ja naisten tasa-arvon alalla, Naisten
      eurooppalainen eturyhmä mukaan lukien.
1.1   Miesten ja naisten tasa-arvon edistämiseksi toimivien järjestöjen toimia, joilla voidaan
      vahvistaa ja tehostaa yhteisön toimia, ovat esimerkiksi seuraavat:
      –      sidosryhmien edustaminen yhteisön tasolla
      –      valistustoimet, joilla pyritään edistämään sukupuolten tasa-arvoa esimerkiksi
             tutkimusten, kampanjoiden ja seminaarien avulla
      –      tiedottaminen sukupuolten tasa-arvoon liittyvistä yhteisön toimista
      –      toimet, joilla edistetään muun muassa työ- ja perhe-elämän yhteensovittamista, naisten
             osallistumista päätöksentekoon sekä sukupuolisidonnaisen väkivallan, sukupuoleen
             perustuvan stereotyypittelyn ja työpaikalla tapahtuvan syrjinnän torjumista
      –      keinot, joilla edistetään yhteistyötä kolmansien maiden naisjärjestöjen kanssa ja joilla
             lisätään tietoisuutta naisten asemasta kaikkialla maailmassa.
 ---pagebreak--- 30.4.2004           FI           Euroopan unionin virallinen lehti                           L 157 29
_______________________________________________________________________________
1.2   Edustaessaan ja koordinoidessaan hallituksista riippumattomien naisjärjestöjen toimintaa ja
      toimiessaan naisia koskevan tiedon välittäjänä toimielimille ja hallituksista riippumattomille
      järjestöille Naisten eurooppalainen eturyhmä toteuttaa esimerkiksi seuraavia toimia:
      –      seuraa Pekingin toimintaohjelman (YK) täytäntöönpanoa
      –      toimii sukupuolten tasa-arvoa koskevan yhteisön lainsäädännön parantamiseksi ja
             naisten ottamiseksi huomioon kaikilla toiminta-alueilla
      –      osallistuu sukupuolten tasa-arvoa koskeviin kokouksiin ja konferensseihin
      –      toteuttaa toimia, jotta naisten näkökannat ja edut otettaisiin huomioon kansallisessa ja
             yhteisön politiikassa, erityisesti kannustamalla naisten osallistumista päätöksentekoon
      –      vahvistaa miesten ja naisten tasa-arvoa EU:n laajentumisprosessissa ja kehittää
             yhteistyötä uusien jäsenvaltioiden naisjärjestöjen kanssa.
2.    Tuettavien toimien toteuttaminen
      Ohjelman nojalla yhteisön tukeen kelpoisten järjestöjen toteuttamien toimien on kuuluttava
      yhteen seuraavista lohkoista:
 ---pagebreak--- 30.4.2004           FI            Euroopan unionin virallinen lehti                           L 157 30
_______________________________________________________________________________
2.1   Lohko 1: Naisten eurooppalaisen eturyhmän, jonka jäseniä ovat muun muassa Euroopan
      unionin jäsenvaltioiden naisjärjestöt, jatkuva toiminta seuraavien periaatteiden mukaisesti:
      –     sen on oltava riippumaton valitsemaan jäsenensä,
      –     sen on oltava riippumaton toteuttamaan 1.2 kohdan mukaisia toimiaan.
2.2   Lohko 2: sellaisten järjestöjen jatkuva toiminta, jotka pyrkivät edistämään yleistä
      eurooppalaista etua sukupuolten tasa-arvon alalla tai pyrkivät tavoitteeseen, joka kuuluu
      Euroopan unionin tasa-arvopolitiikan piiriin.
      Tässä tarkoitetaan 2 artiklan mukaisesti voittoa tavoittelemattomia järjestöjä, jotka
      toiminnassaan ovat keskittyneet edistämään naisten ja miesten tasa-arvoa, tai järjestöjä, jotka
      laajemman toiminta-alansa puitteissa ovat toiminnassaan osittain keskittyneet edistämään
      naisten ja miesten tasa-arvoa.
      Tällaisille järjestöille voidaan myöntää vuosittaista toiminta-avustusta, jolla tuetaan järjestön
      pysyvän työohjelman täytäntöönpanoa.
2.3   Lohko 3: sellaisten järjestöjen yksittäiset toimet, jotka pyrkivät edistämään yleistä
      eurooppalaista etua naisten ja miesten tasa-arvon alalla tai pyrkivät tavoitteeseen, joka kuuluu
      Euroopan unionin tasa-arvopolitiikan piiriin.
 ---pagebreak--- 30.4.2004           FI          Euroopan unionin virallinen lehti                            L 157 31
_______________________________________________________________________________
3.    Tuensaajien valinta
3.1   Naisten eurooppalaiselle eturyhmälle voidaan myöntää suoraan toiminta-avustusta ohjelman
      lohkon 1 nojalla sen jälkeen, kun asianmukainen työsuunnitelma ja talousarvio on hyväksytty.
3.2   Ohjelman lohkon 2 nojalla toiminta-avustuksen saamiseen oikeutetut järjestöt valitaan
      ehdotuspyyntöjen perusteella.
3.3   Ohjelman lohkon 3 nojalla yksittäisiin toimiin myönnettävän avustuksen saamiseen oikeutetut
      järjestöt valitaan ehdotuspyyntöjen perusteella.
4.    Valvonta ja tilintarkastukset
4.1   Toiminta-avustusta saavan järjestön on säilytettävä komission saatavilla kaikki maksettujen
      kustannusten tositteet siltä vuodelta, jolle avustusta on myönnetty, ja etenkin tarkastetut
      tilinpäätökset viiden vuoden ajan viimeisestä maksusta. Avustuksen saajan on varmistettava,
      että järjestöjen yhteistyökumppaneiden tai jäsenten hallussa olevat tositteet saatetaan
      tarvittaessa komission saataville.
 ---pagebreak--- 30.4.2004          FI           Euroopan unionin virallinen lehti                           L 157 32
_______________________________________________________________________________
4.2   Komissio voi joko omien toimihenkilöidensä tai nimeämänsä muun ulkopuolisen tahon
      välityksellä tarkastaa, miten avustus on käytetty. Tarkastuksia voidaan suorittaa milloin
      tahansa rahoitustukisopimuksen voimassaolon aikana ja viisi vuotta loppumaksun
      suorittamisen jälkeen. Komissio saattaa tarkastustulosten perusteella tehdä päätöksiä varojen
      takaisinperinnästä.
4.3   Komission henkilöstöllä sekä sen valtuuttamilla ulkopuolisilla henkilöillä on asianmukainen
      oikeus päästä ainakin avustuksen saajan tiloihin ja saada käyttöönsä kaikki sellaiset, myös
      sähköiset, tiedot, jotka ovat tarpeen tarkastusten toimittamiseksi.
4.4   Euroopan tilintarkastustuomioistuimella ja Euroopan petostentorjuntavirastolla (OLAF) on
      samat oikeudet kuin komissiolla, erityisesti pääsy avustuksen saajan tiloihin ja oikeus tietojen
      saantiin.
4.5   Euroopan yhteisöjen taloudellisten etujen suojaamiseksi petoksia ja muita väärinkäytöksiä
      vastaan komissio voi suorittaa tarkastuksia ja todentamisia paikalla tämän ohjelman puitteissa
      neuvoston asetuksen (Euratom, EY) N:o 2185/961 mukaisesti. Tarkastukset tekee tarvittaessa
      Euroopan petostentorjuntavirasto (OLAF), ja niihin sovelletaan Euroopan parlamentin ja
      neuvoston asetusta (EY) N:o 1073/19992.
                                      =====================
1
      EYVL L 292, 15.11.1996, s. 2.
2
      EYVL L 136, 31.5.1999, s. 1.


Avis juridique important

|

31994D0111

94/111/EY: Neuvoston päätös, tehty 16 päivänä joulukuuta 1993, kaupallisten ajoneuvojen väliaikaista maahantuontia koskevan tulliyleissopimuksen (1956) tekemisestä ja Yhdistyneiden Kansakuntien kaupalliseen käyttöön tarkoitettuja maantieajoneuvoja koskevan tulliselvitys- ja CPD-carnet'n soveltamisesta antaman päätöslauselman hyväksymisestä

Virallinen lehti nro L 056 , 26/02/1994 s. 0027 - 0027 Suomenk. erityispainos Alue 2 Nide 11 s. 0067  Ruotsink. erityispainos Alue 2 Nide 11 s. 0067

NEUVOSTON PÄÄTÖS,tehty 16 päivänä joulukuuta 1993,kaupallisten ajoneuvojen väliaikaista maahantuontia koskevan tulliyleissopimuksen (1956) tekemisestä ja Yhdistyneiden Kansakuntien kaupalliseen käyttöön tarkoitettuja maantieajoneuvoja koskevan tulliselvitys- ja CPD-carnet'n soveltamisesta antaman päätöslauselman hyväksymisestä (94/111/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan kanssa,ottaa huomioon komission ehdotuksen,sekä katsoo, ettäkaupallisten ajoneuvojen väliaikaista maahantuontia koskeva yleissopimus, joka neuvoteltiin Yhdistyneissä Kansakunnissa ja allekirjoitettiin Genevessä 18 päivänä toukokuuta 1956, koskee kaupalliseen käyttöön tarkoitettujen maantieajoneuvojen väliaikaisen maahantuonnin edellytyksiä ja yksityiskohtaisia sääntöjä sekä yhteisön että kolmansien maiden tullialueella, ja se on tullisopimus, joka voi tehokkaasti myötävaikuttaa kansainvälisen kaupan kehittymiseen,yleissopimus on avoinna alueellisten taloudellisen yhdentymisen järjestöjen liittymistä varten sen 33 artiklan 2 a kohdan nojalla,lisäksi kaikki yhteisön jäsenvaltiot ovat yleissopimuksen osapuolia,liittymiskirja on talletettava Yhdistyneiden Kansakuntien pääsihteerin huostaan, jotta yhteisöstä tulisi sopimuspuoli,yleissopimuksen 38 artiklaan ei ole tarvetta tehdä varaumaa, ja että kaupalliseen käyttöön tarkoitettujen maantieajoneuvojen väliaikaista maahantuontia koskevat yhteisön säännökset ovat tällä hetkellä yleissopimuksen mukaiset,yleissopimus olisi hyväksyttävä, jasamanaikaisesti olisi hyväksyttävä Yhdistyneiden Kansakuntien 2 päivänä heinäkuuta 1993 antama päätöslauselma kaupalliseen käyttöön tarkoitettuja ajoneuvoja koskevan tulliselvitys- ja CPD-carnet'n soveltamisesta,ON PÄÄTTÄNYT SEURAAVAA:1 artikla 1 Hyväksytään yhteisön nimissä kaupallisten ajoneuvojen väliaikaista maahantuontia koskeva tulliyleissopimus.Yleissopimuksen teksti on liitteessä I.2 Hyväksytään yhteisön nimissä Yhdistyneiden Kansakuntien 2 päivänä heinäkuuta 1993 antama päätöslauselma kaupalliseen käyttöön tarkoitettuja maantieajoneuvoja koskevan tulliselvitys- ja CPD-carnet'n soveltamisesta tämän päätöksen liitteessä II mainituin edellytyksin.2 artikla 1 Neuvoston puheenjohtajalla on oikeus nimetä henkilö, joka on valtuutettu tallettamaan yleissopimuksen liittymiskirja yhteisön nimissä.2 Valtuutettu henkilö ilmoittaa Yhdistyneiden Kansakuntien pääsihteerille päätöslauselman hyväksymisestä.3 Komissiolla on oikeus jäsenvaltioita kuultuaan ja sen jälkeen, kun 1 kohdassa tarkoitettu liittymiskirja on talletettu, lähettää Yhdistyneiden Kansakuntien pääsihteerille yleissopimuksen 33 artiklan 2 a kohdassa määrätyt tiedot.Tehty Brysselissä 16 päivänä joulukuuta 1993.Neuvoston puolestaPuheenjohtajaR. URBAIN


Avis juridique important

|

32001D0591

2001/591/EY: Neuvoston päätös, tehty 18 päivänä kesäkuuta 2001, sopimuksen tekemisestä Euroopan yhteisön ja Viron tasavallan välillä Viron tasavallan osallistumisesta Euroopan ympäristökeskuksen ja ympäristöä koskevan Euroopan tieto- ja seurantaverkoston toimintaan

Virallinen lehti nro L 213 , 07/08/2001 s. 0083 - 0083

Neuvoston päätös,tehty 18 päivänä kesäkuuta 2001,sopimuksen tekemisestä Euroopan yhteisön ja Viron tasavallan välillä Viron tasavallan osallistumisesta Euroopan ympäristökeskuksen ja ympäristöä koskevan Euroopan tieto- ja seurantaverkoston toimintaan(2001/591/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 175 artiklan 1 kohdan yhdessä 300 artiklan 2 kohdan ensimmäisen alakohdan ensimmäisen virkkeen ja 3 kohdan ensimmäisen alakohdan kanssa,ottaa huomioon komission ehdotuksen(1),ottaa huomioon Euroopan parlamentin lausunnon(2),sekä katsoo seuraavaa:(1) Euroopan ympäristökeskus sekä ympäristöä koskeva Euroopan tieto- ja seurantaverkosto perustettiin asetuksella (ETY) N:o 1210/90(3).(2) Luxemburgin Eurooppa-neuvosto (joulukuussa 1997) antoi Keski- ja Itä-Euroopan maille mahdollisuuden nopeuttaa liittymistä valmistelevaa strategiaa osallistumalla yhteisön ohjelmiin ja erillisvirastojen toimintaan. Eurooppa-neuvoston päätelmissä määrätään virastojen osalta, että ehdokasvaltiot voivat osallistua yhteisön erillisvirastojen toimintaan tapauskohtaisesti tehtävän päätöksen mukaisesti.(3) Helsingin Eurooppa-neuvosto (joulukuussa 1999) vahvisti, että liittymisprosessi käsittää nyt kaikki 13 ehdokasvaltiota, jotka kuuluvat yhtenäisen puitejärjestelmän piiriin, ja että kaikki ehdokasvaltiot osallistuvat liittymisprosessiin tasavertaisina.(4) Neuvosto valtuutti 14 päivänä helmikuuta 2000 komission käymään neuvotteluja ehdokasvaltioiden osallistumisesta Euroopan ympäristökeskuksen toimintaan. Komissio allekirjoitti neuvottelujen päätösasiakirjan 9 päivänä lokakuuta 2000.(5) Tässä päätöksessä tarkoitettu sopimus olisi hyväksyttävä,ON PÄÄTTÄNYT SEURAAVAA:1 artiklaHyväksytään Euroopan yhteisön puolesta yhteisön ja Viron tasavallan sopimus Viron tasavallan osallistumisesta Euroopan ympäristökeskuksen ja ympäristöä koskevan Euroopan tieto- ja seurantaverkoston toimintaan.Sopimuksen teksti on tämän päätöksen liitteenä.2 artiklaNeuvoston puheenjohtaja oikeutetaan nimeämään henkilö tai henkilöt, jolla tai joilla on valtuutus tallettaa sopimuksen 18 artiklassa tarkoitettu ilmoitus.3 artiklaTämä päätös julkaistaan Euroopan yhteisöjen virallisessa lehdessä.Tehty Luxemburgissa 18 päivänä kesäkuuta 2001.Neuvoston puolestaPuheenjohtajaM. Winberg(1) EYVL C 120 E, 24.4.2001, s. 259.(2) Lausunto annettu 31. toukokuuta 2001 (ei vielä julkaistu virallisessa lehdessä).(3) EYVL L 120, 11.5.1990, s. 1, asetus sellaisena kuin se on viimeksi muutettuna asetuksella (EY) N:o 933/1999 (EYVL L 117, 5.5.1999, s. 1).


title: Neuvoston päätös (EU) 2017/1908, annettu 12 päivänä lokakuuta 2017, viisumitietojärjestelmää koskevien Schengenin säännöstön tiettyjen määräysten voimaansaattamisesta Bulgarian tasavallassa ja Romaniassa

text:
               19.10.2017

               FI

               Euroopan unionin virallinen lehti

               L 269/39

         NEUVOSTON PÄÄTÖS (EU) 2017/1908,
   annettu 12 päivänä lokakuuta 2017,
   viisumitietojärjestelmää koskevien Schengenin säännöstön tiettyjen määräysten voimaansaattamisesta Bulgarian tasavallassa ja Romaniassa
   EUROOPAN UNIONIN NEUVOSTO, joka
   ottaa huomioon Bulgarian tasavallan ja Romanian liittymisasiakirjan ja erityisesti sen 4 artiklan 2 kohdan,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Vuoden 2005 liittymisasiakirjan 4 artiklan 2 kohdan ensimmäisen alakohdan mukaan muita kuin kyseisen liittymisasiakirjan liitteessä II lueteltuja Schengenin säännöstön määräyksiä, joihin Bulgaria ja Romania liittyvät liittymisestä alkaen, sovelletaan Bulgariassa ja Romaniassa asiaa koskevan neuvoston päätöksen mukaisesti sen jälkeen, kun on varmistettu, että vaaditut edellytykset Schengenin säännöstön kaikkien osien soveltamiseksi ovat täyttyneet.

               (2)

               Neuvosto totesi 9 päivänä kesäkuuta 2011 sovellettavien Schengenin arviointimenettelyjen mukaisesti, että Bulgaria ja Romania olivat täyttäneet kaikkiin ilmarajoja, maarajoja, poliisiyhteistyötä, tietosuojaa, Schengenin tietojärjestelmää, merirajoja ja viisumeita koskeviin Schengenin säännöstön aloihin liittyvät edellytykset.

               (3)

               Ulkorajoilla suoritettavissa henkilötarkastuksissa otettiin käyttöön yksinkertaistettu järjestelmä Euroopan parlamentin ja neuvoston päätöksen N:o 565/2014/EU (2) mukaisesti. Järjestelmä perustuu siihen, että Bulgaria, Kroatia, Kypros ja Romania hyväksyvät yksipuolisesti tietyt asiakirjat, erityisesti Schengen-viisumit, kansallisia viisumejaan vastaaviksi alueidensa läpi tapahtuvaa kauttakulkua varten tai 180 vuorokauden pituista ajanjaksoa kohden enintään 90 vuorokautta kestävää alueellaan oleskelua varten.

               (4)

               Tämän päätöksen voimaantulosta alkaen on asianmukaista myöntää Bulgarialle ja Romanialle pääsy tekemään lukutilassa hakuja viisumitietojärjestelmän (VIS), jäljempänä VIS-järjestelmä, tiedoista ilman oikeutta syöttää, muuttaa tai poistaa VIS-järjestelmän tietoja. Tämän tarkoituksena on helpottaa niiden kansallista viisumihakemusmenettelyä Schengen-viisumien väärentämisen ja väärinkäytön estämiseksi tarkistamalla näiden voimassaolo ja aitous VIS-järjestelmään tallennettujen tietojen perusteella, helpottaa ulkorajojen ylityspaikoissa ja jäsenvaltioiden alueella tehtäviä sellaisten kolmannen maan kansalaisten tarkastuksia, joilla on Schengen-viisumi, helpottaa kansainvälistä suojelua koskevista hakemuksista vastuussa olevan jäsenvaltion määrittämistä, helpottaa tällaisten hakemusten käsittelyä sekä parantaa sisäisen turvallisuuden tasoa jäsenvaltioiden alueella helpottamalla vakavan rikollisuuden ja terrorismin torjuntaa. Pääsyn tekemään hakuja VIS-järjestelmän tiedoista ja oikeuden käyttää näitä tietoja pitäisi myös auttaa tunnistamaan henkilöt, jotka mahdollisesti eivät täytä tai eivät enää täytä kyseisten jäsenvaltioiden alueelle tuloa taikka siellä oleskelua koskevia edellytyksiä.

               (5)

               Tämän vuoksi on suotavaa hyväksyä päätös, jolla saatetaan voimaan liitteessä tarkoitetut VIS-järjestelmää koskevat vastaavat säännökset ja kyseisiin säännöksiin sittemmin tehdyt muutokset. Tällaisten säännösten voimaansaattamista olisi rajoitettava siltä osin kuin ne koskevat pääsyä tekemään lukutilassa hakujaVIS-järjestelmän tiedoista. Näin ollen Bulgarialle ja Romanialle olisi myönnettävä pääsy tekemään hakuja VIS-järjestelmän tiedoista niiden menettelyjen ja edellytysten mukaisesti, jotka on määritetty voimaan saatetuissa säännöksissä. Liitteen olisi sisällettävä asiaankuuluva säännöstö, joka koskee pääsyä tekemään hakuja VIS-järjestelmän tiedoista. Euroopan parlamentin ja neuvoston asetusta (EU) N:o 1077/2011 (3), neuvoston päätöstä 2004/512/EY (4) ja komission päätöstä 2006/648/EY (5) kuitenkin sovelletaan jo Bulgariaan ja Romaniaan. Näin ollen niitä ei ole sisällytetty liitteeseen.

               (6)

               On myös suotavaa vahvistaa päivä, josta alkaen kyseisiä Schengenin säännöstön VIS-järjestelmää koskevia määräyksiä olisi sovellettava Bulgariaan ja Romaniaan Euroopan parlamentin ja neuvoston asetuksen (EY) N:o 767/2008 (6) mukaisesti. Tämä olisi tehtävä heti, kun Bulgaria ja Romania ovat ilmoittaneet komissiolle, että kaikki asiaan liittyvät kattavat testit, jotka eu-LISAn on suoritettava, on suoritettu onnistuneesti.

               (7)

               Neuvoston olisi vuoden 2005 liittymisasiakirjan 4 artiklan 2 kohdan mukaisesti hyväksyttävä yksimielisesti erillinen päätös asianomaisten jäsenvaltioiden sisärajatarkastusten poistamisesta ja niiden täysimääräisestä osallistumisesta yhteistä viisumipolitiikkaa koskevaan Schengenin säännöstöön. Ennen kuin hyväksytään kyseinen päätös, jolla saatetaan voimaan muiden kuin tämän päätöksen liitteessä lueteltujen lyhytaikaista oleskelua varten myönnettävien viisumien alalla sovellettavat Bulgariaa ja Romaniaa koskevat säännökset ja joka sisältää erityisesti viisumisäännöstön (7) sekä sen täytäntöön panemiseksi annetut säännökset, Bulgaria ja Romania eivät saa myöntää Schengen-viisumeita vaan niiden on jatkettava lyhytaikaista oleskelua varten myönnettävien viisumien myöntämistä kansallisen lainsäädäntönsä mukaisesti. Tästä päätöksestä johtuvaa VIS-järjestelmän käyttöä koskevat rajoitukset, erityisesti siltä osin kuin ne koskevat oikeutta lisätä tietoja järjestelmään, olisi pidettävä voimassa kyseisessä päätöksessä vahvistettuun päivään asti.

               (8)

               On kuitenkin suotavaa myöntää Bulgarian ja Romanian toimivaltaisille viisumiviranomaisille kyseisen siirtymäkauden ajaksi pääsy tekemään lukutilassa hakuja VIS-järjestelmän tiedoista niiden kansallisen lainsäädäntönsä mukaisesti myöntämien lyhytaikaista oleskelua koskevien viisumihakemusten käsittelyä ja näihin hakemuksiin liittyvää päätöksentekoa varten. Tähän on sisällyttävä asianmukaisten kansallisten säännösten mukaisesti myönnetyn viisumin mitätöimistä tai peruuttamista taikka viisumin voimassaoloajan pidentämistä tai lyhentämistä koskevat päätökset.

               (9)

               Koska sovellettavien Schengenin arviointimenettelyjen mukainen varmistaminen on jo saatu päätökseen Bulgarian ja Romanian osalta vuoden 2005 liittymisasiakirjan 4 artiklan 2 kohdan mukaisesti, kyseisten jäsenvaltioiden osalta ei suoriteta neuvoston asetuksen (EU) N:o 1053/2013 (8) 1 artiklan 1 kohdan b alakohdan mukaista varmistamista. Liitteessä lueteltujen säännösten olisi tämän päätöksen hyväksymisen jälkeen tultava voimaan vasta, kun Bulgaria ja/tai Romania ovat onnistuneesti tehneet eu-LISAn suorittamat kattavat testit ja niistä on asianmukaisesti ilmoitettu komissiolle. Lisäksi on suotavaa, että Bulgaria ja Romania kutsuvat asiantuntijoita jäsenvaltioista ja komissiosta arvioimaan kyseisten säännösten soveltamista.

               (10)

               Islannin ja Norjan osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin neuvoston sekä Islannin tasavallan ja Norjan kuningaskunnan välisessä sopimuksessa viimeksi mainittujen osallistumisesta Schengenin säännöstön täytäntöönpanoon, soveltamiseen ja kehittämiseen (9) ja jotka kuuluvat neuvoston päätöksen 1999/437/EY (10) 1 artiklan B ja G kohdassa tarkoitettuun alaan.

               (11)

               Sveitsin osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön ja Sveitsin valaliiton välisessä sopimuksessa Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen (11) ja jotka kuuluvat päätöksen 1999/437/EY 1 artiklan B ja G kohdassa, luettuna yhdessä neuvoston päätöksen 2008/146/EY (12) 3 artiklan kanssa, tarkoitettuun alaan.

               (12)

               Liechtensteinin osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välisessä pöytäkirjassa Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen (13) ja jotka kuuluvat päätöksen 1999/437/EY 1 artiklan B ja G kohdassa, luettuna yhdessä neuvoston päätöksen 2011/350/EU (14) 3 artiklan kanssa, tarkoitettuun alaan,

         ON HYVÄKSYNYT TÄMÄN PÄÄTÖKSEN:
   1 artikla
   1.   Liitteessä tarkoitettuja VIS-järjestelmää koskevia Schengenin säännöstön määräyksiä sovelletaan Bulgariaan ja Romaniaan niiden keskinäisissä suhteissa ja niiden suhteissa Belgian kuningaskuntaan, Tšekin tasavaltaan, Tanskan kuningaskuntaan, Saksan liittotasavaltaan, Viron tasavaltaan, Helleenien tasavaltaan, Espanjan kuningaskuntaan, Ranskan tasavaltaan, Italian tasavaltaan, Latvian tasavaltaan, Liettuan tasavaltaan, Luxemburgin suurherttuakuntaan, Unkariin, Maltan tasavaltaan, Alankomaiden kuningaskuntaan, Itävallan tasavaltaan, Puolan tasavaltaan, Portugalin tasavaltaan, Slovenian tasavaltaan, Slovakian tasavaltaan, Suomen tasavaltaan ja Ruotsin kuningaskuntaan sekä Islannin tasavaltaan, Liechtensteinin ruhtinaskuntaan, Norjan kuningaskuntaan ja Sveitsin valaliittoon. Näitä määräyksiä sovelletaan, kun kaikki liitteessä lueteltuihin säännöksiin liittyvät kattavat testit, jotka eu-LISAn, Bulgarian ja Romanian on suoritettava, on suoritettu onnistuneesti ja kyseisten testien onnistuneesta suorittamisesta on ilmoitettu komissiolle. Bulgaria ja Romania voivat lisäksi kutsua asiantuntijoita jäsenvaltioista ja komissiosta arvioimaan kyseisten säännösten soveltamista.
   2.   Jäsenvaltioiden sisärajatarkastusten poistamista koskevan neuvoston päätöksen hyväksymiseen saakka Bulgarian ja Romanian toimivaltaiset viisumiviranomaiset saavat pääsyn tekemään lukutilassa hakuja VIS-järjestelmästä seuraaviin tarkoituksiin:

               a)

               Bulgarian ja Romanian kansallisen lainsäädäntönsä mukaisesti myöntämien lyhytaikaista oleskelua koskevien viisumihakemusten käsittely;

               b)

               kyseisiä hakemuksia koskeva päätöksenteko, mukaan lukien asianmukaisten kansallisten säännösten mukaisesti myönnetyn viisumin mitätöimistä tai peruuttamista taikka viisumin voimassaoloajan pidentämistä tai lyhentämistä koskevat päätökset.

         2 artikla
   Tämä päätös tulee voimaan päivänä, jona se hyväksytään.
   Sitä sovelletaan komission määrittämästä päivästä, kun Bulgaria ja Romania ilmoittavat komissiolle, että 1 artiklan 1 kohdassa tarkoitetut kattavat testit on suoritettu onnistuneesti.
   3 artikla
   Tätä päätöstä sovelletaan perussopimusten mukaisesti.

      Tehty Luxemburgissa 12 päivänä lokakuuta 2017.

            Neuvoston puolesta

            Puheenjohtaja

         U. REINSALU

      (1)  Lausunto annettu 4 päivänä lokakuuta 2017 (ei vielä julkaistu virallisessa lehdessä).

      (2)  Euroopan parlamentin ja neuvoston päätös N:o 565/2014/EU, annettu 15 päivänä toukokuuta 2014, yksinkertaistetun järjestelmän käyttöönotosta henkilötarkastuksissa ulkorajoilla siten, että Bulgaria, Kroatia, Kypros ja Romania hyväksyvät yksipuolisesti tietyt asiakirjat kansallisia viisumejaan vastaaviksi alueidensa läpi tapahtuvaa kauttakulkua varten tai 180 vuorokauden pituista ajanjaksoa kohden enintään 90 vuorokautta kestävää alueellaan oleskelua varten, sekä päätösten N:o 895/2006/EY ja N:o 582/2008/EY kumoamisesta (EUVL L 157, 27.5.2014, s. 23).

      (3)  Euroopan parlamentin ja neuvoston asetus (EU) N:o 1077/2011, annettu 25 päivänä lokakuuta 2011, vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaavan eurooppalaisen viraston perustamisesta (EUVL L 286, 1.11.2011, s. 1).

      (4)  Neuvoston päätös 2004/512/EY, tehty 8 päivänä kesäkuuta 2004, viisumitietojärjestelmän (VIS) perustamisesta (EUVL L 213, 15.6.2004, s. 5).

      (5)  Komission päätös 2006/648/EY, tehty 22 päivänä syyskuuta 2006, viisumitietojärjestelmän kehittämiseen liittyviä biometrisiä tunnisteita koskevien standardien teknisistä eritelmistä (EUVL L 267, 27.9.2006, s. 41).

      (6)  Euroopan parlamentin ja neuvoston asetus (EY) N:o 767/2008, annettu 9 päivänä heinäkuuta 2008, viisumitietojärjestelmästä (VIS) ja lyhytaikaista oleskelua varten myönnettäviä viisumeja koskevasta jäsenvaltioiden välisestä tietojenvaihdosta (VIS-asetus) (EUVL L 218, 13.8.2008, s. 60).

      (7)  Euroopan parlamentin ja neuvoston asetus (EY) N:o 810/2009, annettu 13 päivänä heinäkuuta 2009, yhteisön viisumisäännöstön laatimisesta (viisumisäännöstö) (EUVL L 243, 15.9.2009, s. 1).

      (8)  Neuvoston asetus (EU) N:o 1053/2013, annettu 7 päivänä lokakuuta 2013, arviointi- ja valvontamekanismin perustamisesta Schengenin säännöstön soveltamisen varmistamista varten ja toimeenpanevan komitean 16 päivänä syyskuuta 1998 pysyvän Schengenin arviointi- ja soveltamiskomitean perustamisesta tekemän päätöksen kumoamisesta (EUVL L 295, 6.11.2013, s. 27).

      (9)  EYVL L 176, 10.7.1999, s. 36.

      (10)  Neuvoston päätös 1999/437/EY, tehty 17 päivänä toukokuuta 1999, tietyistä Euroopan unionin neuvoston, Islannin tasavallan ja Norjan kuningaskunnan välillä näiden kahden valtion osallistumisesta Schengenin säännöstön täytäntöönpanoon, soveltamiseen ja kehittämiseen tehdyn sopimuksen yksityiskohtaisista soveltamissäännöistä (EYVL L 176, 10.7.1999, s. 31).

      (11)  EUVL L 53, 27.2.2008, s. 52.

      (12)  Neuvoston päätös 2008/146/EY, tehty 28 päivänä tammikuuta 2008, Euroopan unionin, Euroopan yhteisön ja Sveitsin valaliiton välisen, Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen koskevan sopimuksen tekemisestä Euroopan yhteisön puolesta (EUVL L 53, 27.2.2008, s. 1).

      (13)  EUVL L 160, 18.6.2011, s. 21.

      (14)  Neuvoston päätös 2011/350/EU, annettu 7 päivänä maaliskuuta 2011, Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen, joka koskee Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen, Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välillä tehtävän pöytäkirjan tekemisestä Euroopan unionin puolesta, siltä osin kuin kyse on tarkastusten poistamisesta sisärajoilta ja henkilöiden liikkumisesta rajojen yli (EUVL L 160, 18.6.2011, s. 19).

      LIITE

         Luettelo VIS-järjestelmää koskevista Schengenin säännöstön määräyksistä, joita on sovellettava Bulgariassa ja Romaniassa

                  1.

                  Tarkastusten asteittaisesta lakkauttamisesta yhteisillä rajoilla 14 päivänä kesäkuuta 1985 Benelux-talousliiton valtioiden, Saksan liittotasavallan ja Ranskan tasavallan hallitusten välillä tehdyn Schengenin sopimuksen soveltamisesta tehdyn yleissopimuksen, jäljempänä ’Schengenin yleissopimus’, (EYVL L 239, 22.9.2000, s. 19) 1 ja 126–130 artikla siltä osin kuin ne koskevat muita tässä liitteessä tarkoitettuja määräyksiä;

                  2.

                  Neuvoston päätös 2004/512/EY, tehty 8 päivänä kesäkuuta 2004, viisumitietojärjestelmän (VIS) perustamisesta (EUVL L 213, 15.6.2004, s. 5);

                  3.

                  Viisumitietojärjestelmästä (VIS) ja lyhytaikaista oleskelua varten myönnettäviä viisumeja koskevasta jäsenvaltioiden välisestä tietojenvaihdosta (VIS-asetus) 9 päivänä heinäkuuta 2008 annetun Euroopan parlamentin ja neuvoston asetuksen (EY) N:o 767/2008 (EUVL L 218, 13.8.2008, s. 60) seuraavat säännökset:

                              —

                              I luku lukuun ottamatta 6 artiklan 1 kohtaa

                              —

                              15 artikla, jota sovelletaan soveltuvin osin Bulgarian ja Romanian kansallisen lainsäädäntönsä mukaisesti myöntämien lyhytaikaista oleskelua koskevien viisumihakemusten käsittelyyn, mukaan lukien näihin hakemuksiin liittyvä päätöksenteko

                              —

                              III luku

                              —

                              V luku lukuun ottamatta 31 artiklan 2 ja 3 kohtaa

                              —

                              VI ja VII luku lukuun ottamatta 50 artiklan 6 kohtaa;

                  4.

                  Neuvoston päätös 2008/633/YOS, tehty 23 päivänä kesäkuuta 2008, jäsenvaltioiden nimeämien viranomaisten ja Europolin pääsystä tekemään hakuja viisumitietojärjestelmästä (VIS) terrorismirikosten ja muiden vakavien rikosten torjumiseksi, havaitsemiseksi ja tutkimiseksi (EUVL L 218, 13.8.2008, s. 129);

                  5.

                  Yhteisön viisumisäännöstön laatimisesta (viisumisäännöstö) 13 päivänä heinäkuuta 2009 annetun Euroopan parlamentin ja neuvoston asetuksen (EY) N:o 810/2009 (EUVL L 243, 15.9.2009, s. 1) 21 artiklan 2 kohta, 37 artiklan 1 kohta ja 43 artiklan 5 kohta;

                  6.

                  Komission päätös 2009/756/EY, tehty 9 päivänä lokakuuta 2009, sormenjälkien resoluutiota ja käyttöä koskevista eritelmistä viisumitietojärjestelmässä tehtävää biometristä tunnistusta ja todentamista varten (EUVL L 270, 15.10.2009, s. 14);

                  7.

                  Komission päätös 2009/876/EY, tehty 30 päivänä marraskuuta 2009, viisumitietojärjestelmän teknisistä täytäntöönpanotoimenpiteistä, jotka koskevat tietojen tallentamista ja hakemusten linkittämistä, tietoihin tutustumista, tietojen muuttamista, poistamista ja ennen määräaikaa poistamista sekä tietojenkäsittelytapahtumalokin pitämistä ja sen tietoihin tutustumista (EUVL L 315, 2.12.2009, s. 30) siltä osin kuin tämä päätös koskee viisumihakemusten käsittelyä;

                  8.

                  Henkilöiden liikkumista rajojen yli koskevasta unionin säännöstöstä (Schengenin rajasäännöstö) 9 päivänä maaliskuuta 2016 annetun Euroopan parlamentin ja neuvoston asetuksen (EU) 2016/399 (EUVL L 77, 23.3.2016, s. 1) II osasto ja liitteet siltä osin kuin ne koskevat VIS-järjestelmää.


title: 2013/16/EU: Euroopan parlamentin ja neuvoston päätös, annettu 12 päivänä joulukuuta 2012 , Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2011/018 ES/País Vasco Productos metálicos, Espanja)

text:
               12.1.2013

               FI

               Euroopan unionin virallinen lehti

               L 8/15

         EUROOPAN PARLAMENTIN JA NEUVOSTON PÄÄTÖS,
   annettu 12 päivänä joulukuuta 2012,
   Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2011/018 ES/País Vasco Productos metálicos, Espanja)
   (2013/16/EU)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 28 kohdan,
   ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006 (2) ja erityisesti sen 12 artiklan 3 kohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan globalisaatiorahasto, jäljempänä ’EGR’, on perustettu lisätuen tarjoamiseksi globalisaatiosta johtuvien maailmankaupan huomattavien rakenteellisten muutosten vuoksi työttömiksi jääneille työntekijöille ja heidän auttamisekseen työmarkkinoille uudelleen integroitumisessa.

               (2)

               EGR:n toimialaa laajennettiin niin, että 1 päivän toukokuuta 2009 ja 30 päivän joulukuuta 2011 välillä toimitettujen hakemusten johdosta tukea voidaan myöntää myös työntekijöille, jotka on vähennetty maailmanlaajuisen rahoitus- ja talouskriisin välittömänä seurauksena.

               (3)

               Toukokuun 17 päivänä 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 miljoonaa euroa.

               (4)

               Espanja esitti 28 päivänä joulukuuta 2011 hakemuksen EGR:n varojen käyttöönottamiseksi työntekijävähennysten vuoksi, jotka on toteutettu País Vascon NUTS II -alueella (ES21), NACE Rev. 2:n kaksinumerotason 25 (metallituotteiden valmistus (pl. koneet ja laitteet)) piirissä toimivissa 423 yrityksessä, ja täydensi hakemusta lisätiedoin 5 päivään syyskuuta 2012 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 1 299 545 euroa.

               (5)

               EGR:stä olisi sen vuoksi otettava käyttöön varoja rahoitustuen antamiseksi Espanjan hakemuksen perusteella,

         OVAT HYVÄKSYNEET TÄMÄN PÄÄTÖKSEN:
   1 artikla
   Euroopan globalisaatiorahastosta otetaan käyttöön 1 299 545 euroa maksusitoumusmäärärahoina ja maksumäärärahoina osana varainhoitovuotta 2012 koskevaa Euroopan unionin yleistä talousarviota.
   2 artikla
   Tämä päätös julkaistaan Euroopan unionin virallisessa lehdessä.

      Tehty Strasbourgissa 12 päivänä joulukuuta 2012.

            Euroopan parlamentin puolesta

            Puhemies

         M. SCHULZ

            Neuvoston puolesta

            Puheenjohtaja

         A. D. MAVROYIANNIS

      (1)  EUVL C 139, 14.6.2006, s. 1.

      (2)  EUVL L 406, 30.12.2006, s. 1.


title: 2010/479/EU: Neuvoston päätös, annettu 12 päivänä heinäkuuta 2010 , EU–Meksiko-sekakomiteassa omaksuttavasta Euroopan unionin kannasta ”peräisin olevien tuotteiden” eli ”alkuperätuotteiden” käsitteen määritelmää ja hallinnollisen yhteistyön menetelmiä koskevaan EU–Meksiko-yhteisneuvoston päätöksen N:o 2/2000 liitteeseen III

text:
               4.9.2010

               FI

               Euroopan unionin virallinen lehti

               L 234/14

         NEUVOSTON PÄÄTÖS,
   annettu 12 päivänä heinäkuuta 2010,
   EU–Meksiko-sekakomiteassa omaksuttavasta Euroopan unionin kannasta ”peräisin olevien tuotteiden” eli ”alkuperätuotteiden” käsitteen määritelmää ja hallinnollisen yhteistyön menetelmiä koskevaan EU–Meksiko-yhteisneuvoston päätöksen N:o 2/2000 liitteeseen III
   (2010/479/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Brysselissä 8 päivänä joulukuuta 1997 allekirjoitetulla Euroopan yhteisön ja sen jäsenvaltioiden sekä Meksikon Yhdysvaltojen taloudellista kumppanuutta, poliittista yhteensovittamista sekä yhteistyötä koskevalla sopimuksella (1) perustetun EU–Meksiko-yhteisneuvoston päätöksen N:o 2/2000 (2), jäljempänä ’päätös N:o 2/2000’, yhteisessä julistuksessa V (3) määrätään, että kyseisellä sopimuksella perustettu EU–Meksiko-sekakomitea tarkastelee tarvetta jatkaa päätöksen N:o 2/2000 liitteen III lisäyksessä II a olevissa 2 ja 3 huomautuksessa vahvistettujen sääntöjen soveltamista 30 päivän kesäkuuta 2003 jälkeen.

               (2)

               Sekakomitea teki 22 päivänä maaliskuuta 2004 päätöksen N:o 1/2004 (4) kyseisissä huomautuksissa vahvistettujen alkuperäsääntöjen soveltamisen jatkamisesta 30 päivään kesäkuuta 2006 ja 14 päivänä kesäkuuta 2007 päätöksen N:o 1/2007 (5) kyseisissä huomautuksissa vahvistettujen alkuperäsääntöjen soveltamisen jatkamisesta 30 päivään kesäkuuta 2009.

               (3)

               Taloudellisista olosuhteista yhteisen julistuksen V mukaisesti laaditun analyysin perusteella katsotaan jälleen aiheelliseksi jatkaa väliaikaisesti päätöksen N:o 2/2000 liitteen III lisäyksessä II a olevissa 2 ja 3 huomautuksessa vahvistettujen alkuperäsääntöjen soveltamista ja varmistaa siten kyseisessä päätöksessä säädettyjen keskinäisten etuuksien jatkuminen.

               (4)

               Jatkoaika, joka oli myönnetty päätöksen N:o 2/2000 liitteen III lisäyksessä II a olevissa 2 ja 3 huomautuksessa vahvistettujen alkuperäsääntöjen soveltamiselle sekakomitean päätöksellä N:o 1/2007, päättyi 30 päivänä kesäkuuta 2009; jotta olemassa olevat taloudelliset olosuhteet jatkuisivat keskeytyksettä, katsotaan aiheelliseksi, että uutta jatkoaikaa koskevaa päätösehdotusta sovelletaan takautuvasti 1 päivästä heinäkuuta 2009,

         ON HYVÄKSYNYT TÄMÄN PÄÄTÖKSEN:
   1 artikla
   EU–Meksiko-sekakomiteassa omaksuttava unionin kanta päätöksen N:o 2/2000 liitteeseen III esitetään liitteenä olevassa luonnoksessa sekakomitean päätökseksi.
   2 artikla
   Sekakomitean päätös julkaistaan Euroopan unionin virallisessa lehdessä.

      Tehty Brysselissä 12 päivänä heinäkuuta 2010.

            Neuvoston puolesta

            Puheenjohtaja

         S. LARUELLE

      (1)  EYVL L 276, 28.10.2000, s. 45.

      (2)  EYVL L 157, 30.6.2000, s. 10, ja EYVL L 245, 29.9.2000, s. 1 (liitteet).

      (3)  EYVL L 245, 29.9.2000, s. 1167.

      (4)  EUVL L 113, 20.4.2004, s. 60.

      (5)  EUVL L 279, 23.10.2007, s. 15.

      LIITE

         Ehdotus:
         EU–MEKSIKO-SEKAKOMITEAN PÄÄTÖS
         N:o …/2009,
         annettu,
         ”peräisin olevien tuotteiden” eli ”alkuperätuotteiden” käsitteen määritelmää ja hallinnollisen yhteistyön menetelmiä koskevasta 23 päivänä maaliskuuta 2000 tehdyn EU–Meksiko-yhteisneuvoston päätöksen N:o 2/2000 liitteestä III
         SEKAKOMITEA, joka
         ottaa huomioon 23 päivänä maaliskuuta 2000 tehdyn EU–Meksiko-yhteisneuvoston päätöksen N:o 2/2000, jäljempänä ’päätös N:o 2/2000’, ja erityisesti ”peräisin olevien tuotteiden” eli ”alkuperätuotteiden” käsitteen määritelmää ja hallinnollisen yhteistyön menetelmiä koskevan liitteen III lisäyksessä II a olevan 2 ja 3 huomautuksen sekä kyseisen päätöksen yhteisen julistuksen V,
         sekä katsoo seuraavaa:

                     (1)

                     Päätöksen N:o 2/2000 liitteessä III vahvistetaan sopimuspuolten alueelta peräisin olevia tuotteita koskevat alkuperäsäännöt.

                     (2)

                     Yhteisen julistuksen V mukaan sekakomitea tarkastelee tarvetta jatkaa päätöksen N:o 2/2000 liitteen III lisäyksessä II a olevissa 2 ja 3 huomautuksessa vahvistettujen alkuperäsääntöjen soveltamista 30 päivän kesäkuuta 2003 jälkeen, jos taloudelliset olosuhteet, joihin kyseisissä huomautuksissa vahvistetut säännöt perustuvat, ovat edelleen olemassa. EU–Meksiko-sekakomitea teki 22 päivänä maaliskuuta 2004 päätöksen N:o 1/2004 päätöksen N:o 2/2000 liitteen III lisäyksessä II a olevissa 2 ja 3 huomautuksessa vahvistettujen alkuperäsääntöjen soveltamisen jatkamisesta 30 päivään kesäkuuta 2006 ja 14 päivänä kesäkuuta 2007 päätöksen N:o 1/2007 päätöksen N:o 2/2000 liitteen III lisäyksessä II a olevissa 2 ja 3 huomautuksessa vahvistettujen alkuperäsääntöjen soveltamisen jatkamisesta 30 päivään kesäkuuta 2009.

                     (3)

                     Taloudellisista olosuhteista yhteisen julistuksen V mukaisesti laaditun analyysin perusteella katsotaan aiheelliseksi jatkaa väliaikaisesti päätöksen N:o 2/2000 liitteen III lisäyksessä II a olevissa 2 ja 3 huomautuksessa vahvistettujen alkuperäsääntöjen soveltamista ja varmistaa siten mainitussa päätöksessä säädettyjen keskinäisten etuuksien jatkuminen,

               ON PÄÄTTÄNYT SEURAAVAA:
         1 artikla
         Päätöksen N:o 2/2000 liitteen III lisäyksessä II a olevissa 2 ja 3 huomautuksessa vahvistettuja alkuperäsääntöjä sovelletaan 30 päivään kesäkuuta 2014 päätöksen N:o 2/2000 liitteen III lisäyksessä II vahvistettujen alkuperäsääntöjen sijaan.
         2 artikla
         Tämä päätös tulee voimaan päivänä, jona sopimuspuolet ilmoittavat toisilleen kirjallisesti lainsäädännöllisten menettelyjensä saattamisesta päätökseen.
         Tämän päätöksen 1 artiklaa sovelletaan 1 päivästä heinäkuuta 2009.

            Tehty Brysselissä

                  Sekakomitean puolesta

                  Puheenjohtaja


Avis juridique important

|

31987D0513

87/513/ETY: Neuvoston päätös tehty 28 päivänä syyskuuta 1987 lisäpöytäkirjan tekemisestä Euroopan talousyhteisön ja Libanonin tasavallan väliseen yhteistyösopimukseen

Virallinen lehti nro L 297 , 21/10/1987 s. 0028 - 0028 Suomenk. erityispainos Alue 11 Nide 13 s. 0063  Ruotsink. erityispainos Alue 11 Nide 13 s. 0063

NEUVOSTON PÄÄTÖS,tehty 28 päivänä syyskuuta 1987,lisäpöytäkirjan tekemisestä Euroopan talousyhteisön ja Libanonin tasavallan väliseen yhteistyösopimukseen (87/513/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 238 artiklan,ottaa huomioon komission suosituksen,ottaa huomioon Euroopan parlamentin puoltavan lausunnon(1),sekä katsoo, ettäolisi hyväksyttävä lisäpöytäkirja Brysselissä 3 päivänä toukokuuta 1977 allekirjoitettuun Euroopan talousyhteisön ja Libanonin tasavallan väliseen yhteistyösopimukseen(2),ON PÄÄTTÄNYT SEURAAVAA:1 artikla Hyväksytään yhteisön puolesta lisäpöytäkirja Euroopan talousyhteisön ja Libanonin tasavallan väliseen yhteistyösopimukseen.Pöytäkirjan teksti on tämän päätöksen liitteenä.2 artikla Neuvoston puheenjohtaja tekee pöytäkirjan 5 artiklassa määrätyn ilmoituksen(3).3 artikla Tämä päätös tulee voimaan ensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä.Tehty Brysselissä 28 päivänä syyskuuta 1987.Neuvoston puolestaPuheenjohtajaB. HAARDER(1) Puoltava lausunto annettu 16 päivänä syyskuuta 1987.(2) EYVL N:o L 267, 27.9.1978, s. 2(3) Neuvoston pääsihteeristö julkaisee voimaantulopäivän Euroopan yhteisöjen virallisessa lehdessä.